KOVAČEVIĆ: Sramno i skandalozno da se nekada patriotski SDS protivi neovisnoj Republici Srpskoj | Poskok.info\nIzjava Mirka Šarovića da SDS ne podržava i da će se odlučno suprotstaviti mirnoj disoluciji BiH, odnosno neovisnoj Republici Srpskoj na najjasniji mogući način pokazuje koliko se tragično SDS odrodio od naroda Republike Srpske, izjavio je Srni glasnogovornik SNSD-a Radovan Kovačević.\nKovačević je istaknuo da je ovom izjavom Mirko Šarović u potpunosti razotkrio i ogolio razloge zbog kojih su pojedini predstavnici opozicije u proteklih sedam dana na jedan skandalozan način pokušavali problematizirati izjave Milorada Dodika na konferenciji za novinare poslije sastanka s predsjednikom Turske Recepom Tayyipom Erdoganom.\nOn je naglasio da je sada potpuno evidentno da su predstavnici opozicije pokušavali napraviti problem od tadašnjeg izlaganja srpskog člana Predsjedništva BiH Milorada Dodika isključivo po nalogu određenih centara moći sa Zapada i po nalogu političkog Sarajeva.\n– Znali smo da je Zapad i političko Sarajevo tada zaboljelo što je Milorad Dodik u sred Sarajeva jasno i glasno, pred predsjednikom Turske i druga dva člana Predsjedništva BiH, rekao da Republika Srpska ne prihvaća nametanje stranaca i da je zbog dosadašnjih njihovih nametanja u potpunosti urušen Daytonski sporazum na koji smo pristali 1995. godine i koji skoro da više ne postoji, ali nismo mogli vjerovati da će to zaboljeti i SDS – rekao je Kovačević.\nOn je dodao da je srpski član Predsjedništva BiH rekao i da je u BiH potrebno otvoriti dijalog i pozvao na medijaciju ne Zapad, već zemlje kojima narodi u BiH vjeruje – Srbiju, Tursku i Hrvatsku.\n– Podsjetit ću da je Milorad Dodik tada naglasio da će, ako ne budu uvažavani stavovi Republike Srpske u BiH, što se nas tiče rješenje biti mirna disolucija BiH, bez bilo kakvih sukoba. Republika Srpska je apsolutno protiv bilo kakvog sukoba. Ne postoji nijedna tema zbog koje se vrijedi sukobljavati u BiH i svako rješenje koje u budućnosti bude u BiH mora da bude mirno – istaknuo je Kovačević.\n– Potpuno je sramno i skandalozno da se nekada velika i nekada patriotska SDS, koja je sudjelovala u osnivanju Republike Srpske, danas na ovaj način protivi volji i interesima srpskog naroda. Za razliku od njih, SNSD će uvijek principijelno i jasno na svakom mjestu zagovarati interese Republike Srpske i srpskog naroda – poručio je Kovačević./HMS/\n21 sekundi prije by Ćure


SMRTNOST MEDICINARA OD KORONE: Direktor SZO saopštio podatke | Happy BSC portal\nPrema rečima Tedrosa Adhanoma, generalnog direktora SZO, smrtni slučajevi su se dogodili između januara 2020. i maja ove godine. Procenjuje se da u svetu ima oko 135 miliona zdravstvenih radnika.\nPROČITAJTE JOŠ: EPIDEMIOLOŠKA SITUACIJA U SLOVENIJI: Raste broj zaraženih!\n- Podaci iz 119 zemalja pokazuju da je u proseku dva od pet zdravstvenih radnika širom sveta potpuno vakcinisano - rekao je Adhanom. - Naravno, taj prosek prikriva ogromne razlike između regiona i ekonomskih grupacija. Manje od jednog od 10 zdravstvenih radnika je primilo obe doze u Africi, dok je osam od 10 zdravstvenih radnika u potpunosti vakcinisano u zemljama sa visokim prihodima.\nIstovremeno, manje od pet odsto stanovništva Afrike je vakcinisano, u poređenju sa 40 procenata u većini drugih kontinenata.


On je, međutim, naglasio da KK Sloga nije ni tražio odobrenje, jer to do sada nije ni bila praksa.\n- Zabranjen nam je ulazak jer su navodno tražili odobrenje od nekog organa, da li oni to zovu ministarstvo ili kako već, uglavnom od organa nekih privremenih institucija. to mi nismo imali, niti smo tražili, niti je to bila praksa do sada - rekao je predsednik KK Sloga.\nOn je objasnio da su pioniri trebali da igraju utakmicu s Trepčom, ističući da je ovo prvi put da je nekoj ekipi Sloge zabranjen ulazak na teritoriju Kosova i Metohije.\n- Ali ove godine se dešavalo, bar ono što smo mi čuli ove godine da je zabranjeno ne košarkakim, nego i fudbalskim i odbojkaškim timovima - naveo je Matić koji ističe i da je dobio informaciju da je ekipa iz Užica pre njih prešla prelaz, uz dobijenu dozvolu.\nOn je naveo da će u toku nedelje imati sastanak sa ljudima iz Košarkaškog saveza Srbije, pod čijom se organizacijom zvanično sprovodi takmičenje, kako bi od njih čuli "šta i kako dalje".\nTrener Vladimir Dašić rekao je da je zabrana mladim kšoarkašima Sloge da uđu na KiM bio njegov najveći profesionalni poraz.


JSL - Zvezda čeka Čukarički, Partizan gostuje u Ivanjici - Sportske.net\nJSL - Zvezda čeka Čukarički, Partizan gostuje u Ivanjici\nUtakmicama 23. kola predstojećeg vikenda nastavlja se takmičenje u Super ligi Srbije.\nFudbaleri Crvene zvezde dočekuju Čukarički, a Partizan igra u Ivanjici protiv Javora.\nOd 16 sati sutra se igraju utakmice Voždovac - Radnički Kragujevac i Javor - Partizan, od 18.30 počinje duel Napretka i Novog Pazara, a pola sata kasnije počinje meč Crvene zvezde i Čukaričkog.\nU nedelju od 16 sati igraju se utakmice Donji Srem - Spartak i OFK Beograd - Sloboda, a dva sata kasnije počinje meč Vojvodine i Rada. Poslednja utakmica 23. kola između Jagodine i Radničkog iz Niša igra se od 19 sati.\nFudbaleri Vojvodine igraju na svom terenu protiv Rada i pokušaće pobedom da ostanu u gornjem delu tabele, dok "građevinari" moraju da osvoje tri boda ako žele da ostanu u igri za opstanak u ligi.


Pravni fakultet Univerziteta u Zagrebu ove godine najbolji u Big Deal projektu | Biznis i Finansije\n/ Politika i društvo / Pravni fakultet Univerziteta u Zagrebu ove godine najbolji u Big Deal projektu\nPravni fakultet Univerziteta u Zagrebu ove godine najbolji u Big Deal projektu\nRedakcija BIF on 21/12/2017 - 12:11 in Politika i društvo\nTakmičenje je trajalo dva dana i mentori koji su ocenjivali izlaganja pripremljenih dokumenata našli su se na pravim mukama jer su prema njihovim rečima sve ekipe bile veoma dobro pripremljene, tako da su o pobedniku presudile nijanse. Ocenjivala su se znanja iz Due Dilligence-a i znanja koja uključuju poznavanje pravne analize privrednog društva i ugovora o kupoprodaji udela (SPA – Share Purchase Agreement). Ekipe učesnice projekta bodovane su na osnovu spremljenog materijala i usmenog dela koji se odvijao kompletno na engleskom jeziku, kao i same pripreme za ovo takmičenje.\n“Big Deal projekat postoji već sedam godina, od kojih je poslednje tri godine koncipiran kao regionalno takmičenje koje studentima pravnih fakulteta u regionu omogućava da na jedan poseban i veoma praktičan način dođu do dodatnih znanja i steknu neophodne veštine iz kompanijskog prava koje će im omogućiti da se bolje profilišu, ali i da maksimalno razumeju poziv kojim će se baviti u budućnosti. Ovo je jedinstven projekat na ovim prostorima i postao je veoma zanimljiv studentima, koji u njemu pored razmene iskustava i znanja vide priliku i da se lepo druže tokom svih meseci trajanja projekta.” – izjavio je Janko Nikolić ispred advokatske kancelarije JPM.


Vašington, 27. jul 2018. godine - Prvi potpredsednik Vlade i ministar spoljnih poslova Republike Srbije Ivica Dačić boravio je u dvodnevnoj poseti Sjedinjenim Američkim Državama povodom učešća na Ministarskoj konferenciji posvećenoj religijskim slobodama i svečanoj ceremoniji obeležavanja stogodišnjice od podizanja srpske zastave na Beloj kući.\nŠef srpske diplomatije imao je i veoma uspešne sastanke sa savetnikom predsednika Sjedinjenih Američkih Država za nacionalnu bezbednost Džonom Boltonom i pomoćnikom državnog sekretara Vesom Mičelom.\n„Ovo je bila veoma značajna poseta sa dobrim rezultatima za Srbiju. Bila odlična prilika da se razgovara o resetovanju i revitalizaciji naših odnosa sa Sjedinjenim Američkim Državama i zato su sastanci i Konferencija na kojoj sam učestvovao bili veoma korisni.\nPrisustvovao sam u Kongresu svečanom obeležavanju istorijskog događaja a to je stogodišnjica od podizanja srpske zastave na Beloj kući.\nRazgovarao sam sa pomoćnikom državnog sekretara Vesom Mičelom i savetnikom sa nacionalnu bezbednost Džonom Boltonom. Razgovori su bili veoma konstruktivni i protekli su u veoma pozitivnoj atmosferi.\nDolaskom nove američke administracije imamo povoljniju atmosferu za iznošenje naših stavova, veće razumevanje naše pozicije, kao i želju da se naši odnosi resetuju i pomogne u stabilizovanju prilika u regionu.\nSavetnik za nacionalnu bezbednost Džon Bolton mi je rekao da oni smatraju da je dosadašnja politika SAD-a prema regionu bila rukovođena „autopilotom" - politikom koja je bila definisana pre 20-30 godina. Sada je administracija spremna da, barem, ravnopravno razgovara o našim predlozima za rešavanje najvećih problema u regionu, a to je svakako trajno rešenje problema KiM.\nPreneo sam Boltonu pozdrave predsednika Vučića koji se sa njim čuo pre nekoliko nedelja.\nNastavićemo kontakte, ponavljam uz veliku podršku SAD-a za odvijanje dijaloga, to je velika promena jer do pre dve godine kada ste razgovarali u američkim institucijama mogli ste samo da čujete da je to pitanje rešeno.\nDanas se otvoreno pruža podrška tome da se nađe kompromisno rešenje. To je za Srbiju u ovom trenutku veoma pozitivno i podsticajno kao mogućnost da se u dijalogu dođe do rešenja koje bi bilo u interesu svih strana.\nUčestvovao sa i na Konferenciji o religijskim slobodama. To je bila veoma važna konferencija na kojoj su učestvovali potpredsednik Pens i državni sekretar Pomeo. Takođe, bio je prisutan i savetnik predsednika Trampa Kušner a bilo je i mnogo ministara spoljnih poslova.\nPrioritet mojih razgovora bio je pozicioniranje Srbije. Preneo sam predsedniku Vučiću moj utisak, a utisak je da je situacija bitno različita u odnosu na neko prethodno vreme, da treba iskoristiti ovaj trenutak da sa američkom administracijom dođemo do rešenja za probleme u regionu, da Srbija reafirmiše svoju spoljnopolitičku poziciju i da ostvari put ka EU. Dakle, da rešimo probleme u regionu na način gde će svako dobiti, a ne da tražimo ko će šta izgubiti. To je velika promena i možda je i dobro da se to dešava na ovaj značajan događaj, a to je 100 godina od srpske zastave na Beloj kući," izjavio je u Vašingtonu šef srpske diplomatije.\nIzjavi Ministra Dačića možete pristupiti putem linka.


Tanjug 20. februara 2019. 16:35\nNJUJORK – Zvaničnike Dojče banke je toliko zabrinula mogućnost da predsednik Donald Tramp možda neće izvršavati finansijske obaveze po kreditima, koje su mu odobrili pre nego što je postao šef države, da su razmatrali produženje datuma otplate, piše danas „Blumberg NJuz“.\n„Tramp Organizacija“ ima oko 340 miliona dolara neizmirenih zajmova koji bi trebalo da budu otplaćeni do 2023. i 2024. godine, što znači potencijalno u drugom predsedničkom mandatu ako pobedi na izborima 2020., navodi njujorška agencija.\nNa kraju, banka je očigledno odustala od te ideje iz nepoznatih razloga, i umesto toga odlučila da ne ulazi u bilo kakve dodatne poslove sa Trampom, tvrdi „Blumberg“.\nPredsednikov sin, Erik Tramp, nazvao je ovu priču „potpunom besmislicom“.\n„Mi smo jedna od najmanje zaduženih kompanija za nekretnine u zemlji. Praktično sva naša imovina je neopterećena, a nekoliko nekretnina koje su pod hipotekom mali su deo naspram ukupne vrednosti imovine“, napisao je Erik Tramp u imejlu upućenom „Blumbergu“ .\n„Ranije ovog meseca su se pojavili medijski napisi da je predsednik zatražio 2016. godine od nemačke banke zajam za golf teren u Škotskoj. ‘Njujork tajms’ je objavio da je banka odbila Trampa, ponovo zbog zabrinutosti da će možda morati da pleni imovinu od aktuelnog predsednika“, prenosi CNBC.


Šef Microsofta Satya Nadella osoba godine u izboru Financial Timesa – The PRESTIGE\nIzvršni direktor Microsofta Satya Nadella osoba je godine u izboru Financial Timesa. Financial Times ukazuje na finansijski i kulturni uspjeh predsjednika uprave Microsofta.\nNadella je promijenio smjer Microsofta tokom proteklog decenije, što je kulminiralo solidnom 2019. godinom.\nOtkad je Nadella postao izvršni direktor Microsofta prije šest godina, ukupni povrat koji je firma stvorila za dioničare iznosi više od trilion dolara.\nFinancial Times navodi da je Microsoft „izgledao kao da će krenuti brzom trakom tehnološke nebitnosti“ kada je Nadella preuzeo vlast. Nadelli odaje priznanje za pomaganje u stvaranju „nove svrhe u srcu firme, kao i korporativne kulture koja odražava lične kvalitete izvršnog direktora sa više odane poniznosti nego intelektualne bahatosti po kojoj je firma nekada bila poznata“.\nNadella je nadgledao pomak u Microsoftovoj strategiji, prelazeći s velikog oslanjanja na tehnološki monopol usredsrijeđen oko Windows-a prema kompaniji koja je fokusirana na cloud poslovanje.\nNadella je Microsoft vratio korijenima korporacije koja stvara softver koji koriste i druge firme, piše Financial Times.\nNadella kaže da je „temeljni pojam da gradimo alate, gradimo platforme kako bi i drugi mogli izgraditi više tehnologije. Mislim da je to relevantnije, potrebnije u 2019. nego što je to bilo 1975.“\nUnutar Microsofta, Financial Times ističe da je Nadellina spremnost na saradnju nadrasla kulturnu promjenu:\n„U firmi definiranoj intenzivnim rivalstvima, golom pokazivanju ambicija i takmičarske krize, Nadella se isticao neumornim i saradničkim stilom. To je bilo u središtu nove kulture koju je pokušao instalirati u društvo“.


Branislav Josifović iz Knjaževca kandidat za narodnog poslanika – Knjaževačke vesti\nHome / 2022 / Branislav Josifović iz Knjaževca kandidat za narodnog poslanika\nMlad i uspešan knjaževački političar, Branislav Josifović, inženjer menadžmenta, nalazi se na 131. mestu izborne liste Srpske napredne stranke „Aleksandar Vučić – Zajedno možemo sve“.\nBranislav Josifović u prethodnom mandatu bio je na funkciji zamenika predsednika opštine, a obavljao je i dužnosti šefa kabineta. Trenutno je član Privremenog organa opštine Knjaževac. Josifović je aktivan i u međunarodnim organizacijama, pa je od 2020. godine ambasador za Srbiju u Asocijaciji agencija za lokalnu demokratiju “ALDA“, kao i član predsedništva u Evropskoj demokratskoj omladinskoj mreži „EDYN“.\nPrevious: Počelo podnošenje zahteva za nabavku traktora preko IPARD-a\nNext: Knjaževac : Rezultati kovid izveštaja za petak i subotu


Nema odlaganja referenduma\nU četiri opštine na severu Kosova sve je spremno za održavanje referenduma kaže član Komisije zadužene za sprovođenje referenduma Ljubomir Radović.\nPrema osnovnom biračkom spisku pravo glasa u četiri srpske opštine na severu KiM ima 35.500 birača. Oni će 14. i 15. februara od 7 do 19 sati moći da na 82 glasačka mesta sa „da“ ili „ne“ odgovore na referendumsko pitanje: „Da li prihvatate institucije takozvane Republike Kosovo“.\nSeverna Mitrovica, Zvečan i Zubin Potok glasaju dva dana, a u Leposaviću samo 15. februara.\nLjubomir Radović, član Komisije za sprovodjenje referenduma opštine Zvečan i portparol sve četiri izborne komisije kaže za Kontakt Plus radio da na 13 glasačkih mesta u severnom delu Kosovske Mitrovice treba da glasa 10.173 birača, u Zvečanu na 11 biračkih mesta 8.081 glasač. U Zubinom Potoku biće otvoreno 25 biračkih mesta za 5.186 birača, a u Leposaviću 33 biračka mesta za 12.060 glasača.\n“U Leposaviću i Zubinom Potoku je veći broj glasačkih mesta zbog razuđenosti i većeg broja seoskih sredina ali je ustvari sve isto kao i prilikom sprovođenja prethodnih lokalnih i republičkih izbora i prethodni referendum, kada smo se izjašnjavali o Ustavu Republike Srbije. Nema promena, tamo gde su građani navikli da glasaju tu će glasati i sada”, rekao je Radović.\nRadović kaže da ni UNMIK ni OEBS nisu prihvatili ulogu posmatrača na referendum, ali nije isključeno da će biti prisutni predstvnici Međunarodne krizne grupe.\n“U toku su završni razgovori sa predstavnicima Međunarodne krizne grupe koja je prijavila dve osobe koje bi posmatrale sprovođenje referenduma”, kazao je Radović.\nOn je dodao da se preliminarni rezultati biće poznati 15. februara uveče, a konačni će biti objavljeni 19. februara.\nReferendum se sprovodi u skladu sa zakonima Srbije o izboru narodnih poslanika i referendumu i narodnoj inicijativi.\nPortparol UNMIK-a Olivije Salgado kaže za Kontakt Plus radio da ova misija neće imati nikakvu ulogu u sprovođenju referendum.\n“Ovaj referendum će se održati van važećeg zakona i zbog toga UNMIK neće imati nikakvu ulogu oko ovog referenduma”, rekao je Salgado.\n02.07.2020 Nastavljeno suđenje Krstiću i Šabaniju (254)\n02.07.2020 MZZP: Oprema za četiri porodice radi pokretanja posla (213)\n02.07.2020 Na Kosovu zaražene još 73 osobe (159)\n02.07.2020 Koha: Na Kosovu još dve osobe preminule od koronavirusa (128)


Rekonstrukcija počinje od zadnje linije!\nGoran Bošković 28/05/2019, 22:56\nNakon jedne od najslabijih sezona u novijoj istoriji Partizana u Humskoj planiraju rekonstrukciju tima koja će biti sprovedena pod dirigentskom palicom Sava Miloševića.\nOdbrana je bila jedna od jačih stavki u prošlosezonskoj igri Partizana, ali je rekonstrukcija zadnje linije takođe planirana i deluje da bi u njoj moglo da bude napravljeno dosta promena.\nKrenimo od pozicije golmana na kojoj je neprikosnoven Vladimir Stojković. Tu promene ne treba očekivati jer Savo Milošević želi na golu čoveka koji ima 84 nastupa u dresu sa državnim grbom i koji bi trebalo da bude novi kapiten Partizana nakon povlačenja Saše Ilića.\nProblem je što Partizan na platnom spisku ima još Filipa Kljajića, Nemanju Stevanovića (pozajmljen Čukaričkom), Marka Jovičića(pozajmljen Hibernijansu) i Aleksandra Popovića, tako da će neko sigurno biti prekobrojan i zbog toga se očekuje da se problem rešava transferima, a ne pozajmicama kakav je do sada bio slučaj.\nBaš kao što je Vladimir Stojković samo u slučaju suspenzije ili povrede prepuštao svoje mesto među stativama, tako je i Nemanja R. Miletić iz startne postave izostajao samo kada je to bilo moranje.\n“Ćelavi” se pokazao kao jedan od najboljih pojedinaca u timu Partizana tokom prethodne sezone i to potvrđuje činjenica da je dogurao do dresa sa državnim grbom.\nProblem je u tome što najbolji privlače pažnju stranih klubova i zbog toga ne treba da čudi ako Nemanja R. Miletić ovog leta “digne sidro”, a Partizan naplati njegove dobre partije. Spekuliše se da su crno-beli spremni da ga puste ukoliko u Humsku stigne ponuda teška 1.500.000 evra!\nTeško da će u slučaju odlaska Nemanje R. Miletića prekaljeni Miroslav Vulićević biti opcija za Sava Miloševića, ali crno-beli imaju nekoliko desnih bekova na pozajmicama. Gabrijel Enake i Luka Cucin trebalo bi da se jave na prozivku sredinom juna, a tu je i Jovan Vlalukin iz Teleoptika. Od trenera zavisi da li će neko od njih trojice naredne sezone biti deo prvog tima.\nRecimo i to da se, kao i u prethodnim prelaznim rokovima, ponovo piše o mogućem povratku Nikole Aksentijevića koji je proleće proveo u kruševačkom Napretku.\nGledajući “roster”, Savo Milošević ima dovoljno opcija na štoperskim pozicijama, ali bi upravo tu moglo da dođe do velikih promena iz različitih razloga.\nMladi štoperi Strahinja Pavlović i Svetozar Marković privlače pažnju stranih klubova i na njima bi Partizan mogao da zaradi ovoga leta. Kada već govorimo o mladim igračima, na vratima prvog tima nalazi se i Bojan Balaž koji je takođe na meti velikih evropskih klubova.\nPored pomenute trojice na raspolaganju su iskusni Bojan Ostojić i Mark Valijente, s tim što je Španac blizu odlaska, dok bi junaku finala Kupa trebalo da bude ponuđen novi jednogodišnji ugovor.\nJasno je da u slučaju odlaska Valijentea i barem jednog iz grupe mlađih štopera Partizan mora da se pojača, a prethodnih dana spekulisalo se sa imenima Uroša Vitasa (Irtiš Pavlodar), Đorđa Crnomarkovića (Radnički Niš) i Dominika Dinge (Ural).\nKako trenutno stoje stvari, štoper Urala najbliži je Humskoj.\nPozicija uz levu aut liniju dugo je predstavljala problem za Partizan i mnogi smatraju da se crno-beli i dalje ne poseduju adekvatno rešenje na tom mestu u timu iako su Savo Milošević i njegovi prethodnici imali trojicu igrača na raspolaganju.\nNemanja (G) Miletić je stekao status starosedeoca, ali se čini da je od dolaska Sava Miloševića pao u drugi plan. Prednost su dobijali Slobodan Urošević i Zlatan Šehović i sigurno će neko od njih dvojice i sledeće sezone konkurisati za mesto u startnoj postavi.\nOstaje samo da se vidi hoće li crno-beli angažovati još jednog levog beka jer se pisalo da je Milošević “pikirao” Dejana Žunića koji je sezonu proveo u drugom timu Bazela.\nZimus je bio aktuelan i Ivan Obradović, ali je iskusni defanzivac odlučio da ostane u Anderlehtu koji je nedavno napustio kao slobodan igrač. Reklo bi se ipak da Obradović više nije opcija za crno-bele.\nVeliko spremanje predstoji, a kako je Savo Milošević rekao da će njegova biti poslednja u prelaznom roku, navijačima ostaje da se nadaju da će trener napraviti dobar posao prilikom sklapanja odbrane za nastupajuću sezonu.\nPrevious article HUMANOST NA DELU-VK PARTIZAN I SPORTNET U POSETI VELIKOJ NAVIJAČICI CRNO-BELIH (VIDEO)\nNext article Sudbina kontigenta povratnika u Humsku: Za Sumu i Enakea nema mesta, šansa Cucinu, Kokiru, Birmančeviću…


Zvaničnici na Tviteru o nasilju u Prištini: Bio je to ružan dan za Kosovo | KoSSev\nZvaničnici na Tviteru o nasilju u Prištini: Bio je to ružan dan za Kosovo\nNedelja 10. januar 2016, 11:04\nTokom trajanja jučerašnjeg i najnovijeg nasilja na ulicama Prištine, nakon što su tri kosovske opozicione stranke - AAK, NISMA i Samoopredeljenje, organizovale protestni marš do zgrade vlade, osude i kritika serijom poruka stizale su od evropskih i drugih zvaničnika preko popularne društvene mreže Tviter.\n"U potpunosti osuđujem današnje nasilne proteste u Prištini - oni nemaju ništa zajedničko sa demokratskim pravom da se mirno okuplja i protestuje," napisao je austrijski šef diplomatije Sebastian Kurc.\n"Bio je to ružan dan za Kosovo danas. Ali se ja još uvek nadam da će na kraju prevagnuti evropski duh," napisao je bivši švedski premijer i šef diplomatije Karl Bilt.\n"Osuđujemo upotrebu nasilja i apelujemo na sve da pokažu uzdržanost i vrate se mirnom političkom dijalogu kroz demokratska sredstva, " poruka je evropskog komesara za proširenje Johanesa Hana, dok je EU objavila nekoliko tvitova, u kojima je izrazila zabrinutost da su se mirni protesti pretvorili u "spiralu nasilja", snažno osudivši uništavanje javne imovine i pozvala na zaustavljanje nasilja..\n"Političko nasilje preti demokratiji i svemu što je Kosovo postiglo od nezavisnosti," poručio je američki ambasador u Prištini Greg Delavi.\nNa Tviteru je bio veoma aktivan i zamenik kosovskog ministra spoljnih poslova Petrit Seljimi, koji je kroz više tvitova i retvitova, objavljivao informacije o nasilju sa ulica Prištine, od bacanja Molotovljevih koktela, preko kritika na račun opozicije, do pohvale upućene građanima koji se nisu pridružili nasilju.\n"Dobro je znati šta bi se dogodilo ukoliko bi opozicija pobedila jedan dan," bila je jedna od poruka Seljimija.\nSa srpske strane, očekivano, najaktivniji je bio iguman manastira Visoki Dečani Sava Janjić:\n"Da bi izbegli sopstvenu odgovornosti, bivše vođe OVK krive Srbiju i Srbe ali to neće doneti hleb i bolje standarde mnogim nezaposlenim."\nU drugoj poruci napisao je: "Stvarni problem protesta je taj da su legitimne ekonomske i društvene brige 'otete' od strane opozicionih lidera kako bi se destabilizovali mir i red."\nTokom jučerašnjih nasilnih protesta u Prištini, povređeno je 10 policajaca, dva civila i dva novinara, dok je 24 učesnika demonstracija uhapšeno. Iako je zvanični deo protesta - marš od zgrade Univerzitetske biblioteke do zgrade vlade i obraćanje opozicionih lidera - prošao mirno, na zgradu vlade i policajce jedna grupa demonstranata bacala je kamenje i molotovljeve koktele. Zapaljeno je više policijskih vozila, a u jednom trenutku goreo je i deo ulaza zgrade vlade. Policija je procenila da je na protestu učestvovalo oko 8000 demonstranata, dok opozicija tvrdi 100000.


Taci u Skoplju: Optimista sam oko sporazuma sa Srbijom\nizvor: agencije foto: 12.09.2018\nVi samo što ste završili proces oko Dogovora sa Grčkom, sada ostaje da Kosovo i Srbija zatvore svoj dijalog i postignu istorijski sporazum, rekao je predsednik Kosova Hašim Tači, na pres konferenciji u Skoplju nakon susreta sa makedonskim premijerom Zoranom Zaevim.\nPredsednik Kosova istakao je da to neće biti lak proces i da istorijski sporazum, odnosno recipročno priznavanje dve strane, može biti postignuto samo putem dijaloga, jer se, kako je rekao, samo tako otvara evropska perspektiva i za Kosovo i za Srbiju i region sa evropskim standardima i evropskim duhom.\n"Biće veoma teško postići sporazum, ima mnogo problema i barijera, ali ja sam optimista. Bolje da sada postignemo taj sporazum, nego za dve ili tri decenije. Mi nemamo prava da držimo kao taoca budućnost naše dece i budućih generacija. Zato ću ja učiniti ogromne napore da bi se postigao ovaj istorijski sporazum između Kosova i Srbije, što znači recipročno priznavanje, za evroatlansku budućnost Kosova, Srbije i regiona", rekao je Tači.\nPredsednik Kosova je dodao će da svaki sporazum koji bi bio postignut sačuvati evropsku suštinu i biti u interesu i Kosova i Srbije i oba naroda.\n"Sačuvaćemo multietničnost na Kosovu i u Srbiji, neće biti rešenja po etničkim linijama ili na etničkom osnovu. Rekao sam premijeru Zaevu: 'U slučaju sporazuma vi ćete se osećati komotno i dobro. Nećemo napraviti sporazum koji bi minirao odnose naših prijatelja Makedonije, Albanije ili Crne Gore i drugih zemalja, već će to biti koordinirani sporazum, kao što vi tu radite, sa EU, SAD i sa svim našim prijateljima i partnerima'", naveo je Tači.\nKosovski predsednik je pozvao građane Makedonije da izađu i glasaju na referendumu o Dogovoru sa Grčkom, zakazanom za 30. septembar. O ovaj poziv, kaže, ne smatra mešanjem u unutrašnje poslove Makedonije.\n"Mi kao lideri trebamo nalaziti najbolja rešenja i da njih pozdravljamo i podržavamo", dodao je Tači.\nPremijer Makedonije Zoran Zaev govorio je o dobrim bilateralnim odnosima i zajedničkim projektima, a najavio je da će o svemu tome uskoro biti održana zajednička sednica vlada Makedonije i Kosova. Zaev je pozdravio dijalog Prištine i Beograda.\n"Napredak u tom smeru smatramo ključnim za održivu regionalnu stabilnost i razvoj. Makedonija podržava pozitivno rešenje o Kosovu, rešenje koje će unaprediti blagostanje i Albanaca i Srba i drugih građana Kosova, koje će ojačati mir, stabilnost i prosperitet Kosova, Srbije i čitavog regiona", konstatovao je Zaev.\nZaev je dodao da je veoma važno da lideri u regionu budu ujedinjeni u svim ciljevima, a to su održiv mir, ekonomski razvoj, regionalna saradnja i članstvo u EU.


RAČUNICA "BLICA" Evo koliki će biti roditeljski dodatak nakon ukidanja PDV- a za opremu za bebe - Zelena učionica\nUkidanje PDV na hranu i opreme za bebe i ujedno povećanje roditeljskog dodatka još uvek je samo ideja i predlog koji tek treba da se razradi, kažu za “Blic” u kabinetu ministra Aleksandra Vulina.\nUkoliko se međutim, obistini ovaj predlog, prema računici “Blica”, roditeljski dodatak bi za svu decu bio povećano za oko 4.000 dinara.\nPrema podacima Poreske uprave, iznos refundacije PDV za opremu za bebe u 2016. godini je 241.250.311 dinara. Kada se ova cifra podeli sa 60.000, za koliko se dece trenutno u Srbiji isplaćuje roditeljski dodatak, ispada da će dodatak za svako dete biti veći za 4.000 dinara.\nDragana Soćanin, predsednica Udruženja “Roditelj”, kaže da je ceo ovaj predlog nejasan kao i da je pobrkano više stvari.\n– Osnovno pitanje je da li će povećanje roditeljskog dodatka nadomestiti ukidanje PDV-a. Mislim da su potpuno pomešali dve mere, jer je povraćaj PDV-a uveden za smanjenje ekonomske cene roditeljstva, dok je roditeljski dodatak usmeren na populacionu politiku. Mislim da je poenta da se donesu adekvatne mere podrške roditeljima, ali da se ne uskraćuje ono što već postoji. Sada će jedna mera isključivati drugu, a trebalo bi da opstanu obe. Nadam se samo da ovim miksovanjem neće uskartiti pomoć porodicama sa najmanjim prihodima – objašnjava Soćanin.\nRoditelji koji su se javljali ovom udruženju bili su zadovoljni povraćajem PDV, a nekima je vraćeno od 10.000 pa do 16.000 dinara, dodaje naša sagovornica.\nUkidanjem povraćaja PDV-a na bebi hranu i opremu država bi pokazala da joj nije stalo do osnovnih potreba desetine hiljada porodica, saopštio je danas roditeljski portal Bebac navodeći da bi trebalo ukinuti PDV na opremu i hranu za bebe kao što je to uradila većina zemalja.\nTaj portal je Vladi Srbije poručio da bi ukidanje povraćaja PDV-a na bebi hranu i opremu bio “šamar u lice svima koji se bore za bolju budućnost svoje dece”.\n– Da li ste razmišljali o tome da ovom odlukom koju donosite na prečac ugrožavate minimum opstanka, podstičete sivu ekonomiju i primoravate porodice da potrepštine za bebe kupuju u inostranstvu – navodi Bebac.\nMinistar Aleksandar Vulin kaže da će vrlo brzo sa Ministarstvom finansija izaći sa konačnim predlogom u vezi sa ukidanjem PDV na bebi hranu i opremu i povećanjem roditeljskog dodatka.\n– Pošli smo od stanovišta da bi bilo bolje da ta količina novca koja je predviđena za oslobađanje od PDV bude podeljena ravnomerno svim roditeljima kroz meru roditeljskog dodatka pa bi na taj način došli i do povećanja roditeljskog dodatka – objasnio je Vulin.\nPrvo dete: 38.008,09 dinara\nDrugo dete: 148.626,05 u 24 rate – 6.192,75 dinara\nTreće dete: 267.514,65 u 24 rate – 11.146,44 dinara\nČetvrto dete: 356.682,42 u 24 rate – 14.861,77 dinara\nVulin je objasnio da se nada će ova preraspodela novca biti moguća.\n– Očekujemo konačne brojke, ali postoji dobra volja i Ministarstva finansija kao i Ministarstva za rad – rekao je Vulin.\nPredsednik Privredne komore Srbije Marko Čadež izjavio je danas da nije povraćaj PDV-a na bebi hranu i opremu jedini način da se pomažu roditelji.\n– Postoji nekoliko načina na koji se može pomoći roditeljima. Pre svega, da imate komponentu pomoći mladim parovima što ne mora da bude uvek PDV. Način na koji je sprovođen povraćaj izuzetno je opteretio Poresku upravu i administraciju – objasnio je Čadež.\nGutović: „Obrazovnog programa više nema je l’ tako?"\n2 komentara na "RAČUNICA "BLICA" Evo koliki će biti roditeljski dodatak nakon ukidanja PDV- a za opremu za bebe\nMama troje dece kaže:\n7 septembra, 2016 u 6:48 am\n7 septembra, 2016 u 11:16 pm


Bivši svetski šampion Bobi Fišer umro u Rejkjaviku u 65. godini života\nNekadašnji svetski šampion u šahu, Bobi Fišer, čija je pobeda u duelu sa tadašnjim sovjetskim prvakom, Borisom Spaskim, smatrana američkim trijumfom u hladnoratovskom rivalstvu sa SSSR-om, preminuo je u prestonici Islanda, Rejkjaviku, u 65. godini života, od posledica prestanka rada bubrega. Dopisnik "Glasa Amerike" iz Moskve, Piter Fedinski, pripremio je osvrt na burni život velemajstora, čiju karijeru je pratio jedan drugi šahovski šampion.\nBobi Fišer postao je juniorski prvak SAD sa 13, a godinu dana kasnije osvojio Otvorene prvenstvo SAD u šahu. Sa 15 godina, postao je najmlađi šahovski velemajstor svih vremena, a njegovu pobedu u meču za titulu svetskog šampiona, kada je imao 29 godina, mnogi i danas vide kao dobijenu bitku u Hladnom ratu između SAD i nekadašnjeg Sovjetskog Saveza. Fišera je podsticao čak i Henri Kisindžer, koji je u vreme održavanja tog meča za titulu - 1972. u Rejkjaviku, protiv Borisa Spaskog - bio američki državni sekretar.\nFišerova pobeda prekinula je skoro dvodecenijsku dominaciju sovjetskog šaha na svetskoj sceni, ali je američki velemajstor odbio da brani krunu, koju je potom preuzela nova generacija sovjetskih šampiona, među kojima i Gari Kasparov. Jedan od lidera današnje ruske opozicije, Kasparov je imao svega devet godina, kada je Fišer prestao da igra šah. Za "Glas Amerike" kaže da je Fišerov doprinos šahovskoj igri bio "revolucionaran".\n"On je potpuno sam srušio moćnu sovjetsku šahovsku školu i pobeđivao najbolje šahiste sveta ubedljivije nego ikad u istoriji ove igre", kaže Kasparov i dodaje da je taj Fišerov doprinos šahu išao i izvan 64 kvadrata na šahovskoj tabli, jer je bio neustrašivi borac za bolje uslove tokom mečeva.\nTa činjenica je navela Borisa Spaskog da svog rivala nazove "predsednikom sindikata šahista". Fišer je između ostalog uspeo da obezbedi veće novčane nagrade za šahovske šampione. Kada se vratio šahu, u egzibicionom revnš meču protiv Spaskog, u Beogradu i na Svetom Stefanu 1992. godine, zaradio je tri miliona dolara. Međutim, samim tim što je pristao da igra u Saveznoj Republici Jugoslaviji, Fišer je prekršio uslove embarga, uvedenog od strane Ujedinjenih nacija.\nSuočen sa zatvorskom kaznom u rodnim Sjedinjenim Državama, Fišer je nestao iz oka javnosti sve do 11. septembra 2001, kada je posle terorističkih napada na Njujork i Vašington, pozvao jednu radio stanicu na Filipinima i u anti-američkom komentaru hvalio teroriste, koji su napali njegovu domovinu. Kasnije je proveo više od osam meseci u pritvoru u Japanu, boreći se protiv američkog zahteva za izučenje, a na kraju je ipak od Islanda dobio i azil i državljanstvo.\nPosle osvajanja titule šampiona sveta, Fišera je uglavnom bilo moguće videti neurednog, loše obučenog i u jeftinim hotelima. Takođe je postao vrlo glasni anti-semita, uprkos činjenici da mu je majka bila jevrejskog porekla. Gari Kasparov kaže da ga je na kraju obuzela njegova ekscentrična priroda.\n"Te njegove poslednje godine života ni u kom slučaju nisu pomogle imidžu šaha. Naprotiv, išle su u korist onih koji smatraju da šah škodi mentalnom zdravlju", ističe Kasparov i zaključuje da je odgovarajuće da Fišer bude sahranjen na Islandu, s obzirom da je prestonica te zemlje Rejkjavik - mesto gde je dostigao vrhunac svog života.


ZATIRANjE SARAJEVSKIH SRBA - VIŠEVJEKOVNI PROCES | SRNA\nISTOČNO SARAJEVO, 2. MARTA /SRNA/ - Istoričar Draga Mastilović rekao je da je istorija srpskog naroda na prostoru Sarajeva veoma dug, viševjekovni kontinuitet trajanja i zatiranja, jer koliko dugo Srbi traju na tom prostoru toliko traju i nastojanja da se oni, ako ne sasvim zatru, onda barem svedu na mjeru koja drugima odgovara.\n"Dakle, grad je bilo nemoguće napustiti zbog tog unutrašnjeg obruča, a ne zbog srpske `opsade` grada. S druge strane, da je na bilo kojoj tački popustila odbrana Sarajevsko-romanijskog korpusa Vojske Republike Srpske /VRS/ i da je više desetina hiljada muslimanskih vojnika provalilo iz Sarajeva ne samo da je pitanje da li bi išta živo srpsko ostalo do Drine, već i da li bi danas uopšte postojala Republika Srpska", rekao je Mastilović.\n"Ne treba izgubiti iz vida ni to da je srpsko civilno stanovništvo u dijelovima grada pod kontrolom VRS terorisano najviše snajperskom i artiljerijskom vatrom iz dijelova grada pod kontrolom muslimanskih snaga, a na kraju i NATO bombama", podsjetio je Mastilović.\n"Na primjer, koliko je silovanih Srpkinja u Sarajevu moralo potpisati izjavu da su ih silovali Srbi da bi im doktori uopšte izvršili prekid trudnoće koja je došla kao posljedica silovanja. Ili, na primjer, postavljanje artiljerijskih oruđa tik uz škole, bolnice, vrtiće i druge objekte odakle su gađani položaji Vojske Republike Srpske da bi se uzvratna artiljerijska vatra mogla objaviti svjetskoj javnosti kao napadi `agresora` na civile u `opsjednutom` Sarajevu", rekao je Mastilović.\n"Oni su preko noći postali beskućnici u svom gradu i krenuli u izbjeglištvo i rasijanje širom svijeta, ostavljajući ne samo svoju imovinu, već i grad koji su vijekovima gradili. Samo grobove najmilijih nisu ostavljali, njih su nosili sa sobom kao siguran znak i zavjet da se u taj grad više nikada neće vratiti", izjavio je Mastilović.


Dizajneri zvuka - Use sound to watch around\nGalerija - Use sound to watch around\nProjekat „Use sound to watch around II“ u organizaciji udruženja „Kulturni centar mladih Vojvodine“ je dugoročni internacionalni projekat u okviru programa „Erasmus+“ finansiran od strane Evropske komisije. Tema projekta je rešavanje nezaposlenosti slepih mladih osoba korišćenjem mogućnosti dizajna zvuka i muzike a idejni tvorac i ogranizator projekta je nastavnik naše škole Željka Milošević.\nPrvi deo projekta održan je u periodu od 8. do 16. februara 2019. u Novom Sadu i okupio je 40 učesnika iz 7 zemalja među kojima su kao predstavnici Srbije bili i učenici naše škole: Ivona Damjanović, Ivana Pantić, Darko Dimić i Ignjat Bećir kao i nastavnik Goran Kulić.\nOvo je drugi deo odnosno nastavak istoimenog projekta koji je sproveden tokom 2017. godine a detalji o oba projekta se mogu naći na sajtu www.kcmv.udruzenje.org\nSledi kratak izveštaj iz ugla naših đaka koji su učestvovali:\nIako smo mislili da se nećemo toliko sprijateljiti sa ljudima, sad isto toliko mislimo da smo ostali malo duže, postali bi jedna velika familija. Učenje, druženje, pevanje i sviranje doprineli su tome da ovaj projekat postane jedno nezaboravno iskustvo. Dosta smo radili, ali sa druge strane i uživali u druženju sa neverovatnim ljudima iz različitih država. Svaki trenutak proveden sa novim prijateljima budio je u nama želju da ostanemo još duže i da se ne razdavajamo, ali ujedno naučili smo dosta novih stvari. Raditi sa slepima, pomagati im i zabavljati se sa njima je samo ulepšalo ovih devet dana. Shvatili smo da je pomaganje drugim ljudima, ne samo ljudima sa invaliditetom, ustvari jako lako. Nadamo se da ćemo imati prilike da učestvujemo i u drugim sličnim projektima jer ovakva iskustva se nikad ne zaboravljaju. Zahvaljujemo se najboljoj profesorki Željki što nam je omogućila da budemo deo ovog projekta, bilo je stvarno divno. Takođe, zahvalni smo i svim učesnicima na predivno provedenom vremenu.


Bombardovanje ’41; Pogled iz vazduha na razrušenu ulicu Kneza Miloša, nemačka Arhiva\nMarina Marković, 14.04.2021. 0 4 min za čitanje\nSvojevrstan šablon razaranja jezgra Beograda – njegove glavne arterije, ponovljen je nekoliko puta kroz burnu istoriju prestonice.\nOsamdeseta godišnjica četvorodnevnog nacističkog bombardovanja Beograda započetog 6. aprila 1941. godine u takozvanoj “Operaciji Odmazda” provocira sećanje na jedno od najsurovijih vazdušnih napada 20. veka ali i na istoriju razaranja koje je Beograd pretrpeo. Tada već značajan urbanitet na dveju reka, kroz dugu istoriju svog postojanja, od “varošice na severu” do prestonice Jugoslavije, bio je bombardovan preko 40 puta.\nZbog položaja grada smeštenog na raskršću plovnog puta, Beograd je sa razlogom za jednu stranu postao “kapija” Balkana, dok je za drugu predstavljao “vrata” Srednje Evrope, što je markiralo tlo Beograda kao pogodno za sukobe. Vekovima unazad, česta razaranja uticala su na urbanistički razvoj grada i njegovu specifičnu estetiku, ali i na razvoj kulture, društveni odnos prema kulturnom nasleđu koje se u više navrata našlo na meti uništenja, a nikada dostojno obeleženo u kulturi sećanja.\nStrašni sud nad Beogradom\nBombardovanje Beograda 1941. godine bilo je jedno od najvećih i najtragičnijih vazdušnih napada u istoriji, čije su posledice, osim ogromnih ljudskih žrtava, rezultirale i razrušenju grada, njegovih kapitalnih objekata i simbola, ali i ogromnog opusa kulturnog nasleđa. Glavna arterija grada – od Kalemegdana, preko Knez Mihailove ulice i Terazija do Slavije – bila je u potpunosti opustošena u četiri dana bombardovanja i višednevnim požarima koji su usledili.\nIstorijski kontekst u kojem se bombardovanje odigralo predstavlja uvertiru ulaska Jugoslavije u 2. svetski rat, a prethodio mu je Martovski puč – demonstracije 27. marta, u kojima je jasno iskazan otpor i time u istoriji urezan početak antifašističke borbe na ovim prostorima ali i osvetnički povod za napad na Beograd.\nRuševine narodne biblioteke, 1941.- Izvor: Zavod za zaštitu spomenika kulture grada Beograda\nGlavna arterija grada bila je u potpunosti opustošena u četiri dana bombardovanja.\nKroz nekoliko teških dana, intenzivnim vazdušnim napadom, u potpunosti je propalo oko 600 objekata, oštećeno je oko 1.600, a delimično oštećeno oko 7.000 zgrada. Vazdušni napadi su bili planirani tako da, primarno, devastiraju značajne simbole i obeležja -vojne i infrastrukturne objekte, kulturne spomenike, stambene blokove i zgrade, verska zdanja, bolnice i skloništa.\nMeđu objektima koji su stradali našli su se zgrada Starog dvora u ulici Kralja Milana, Sedište kola srpskih sestara, zgrada Glavne pošte, Hipotekarna Banka – danas Istorijski muzej, Sinagoga na Dorćolu ali i čitav centralni potez sa Terazijama. Među najznačajnijim objektima, vredna spomena, našla se zgrada Narodne biblioteke na Kosančićevom Vencu, koja i dalje postoji u svojim ruševinama. Napad izvršen trećeg dana bombardovanja, izazvao je požar zaslužan za urušavanje biblioteke. Okarakterisan najvećim zločinom nad kulturom, gubitak fonda od preko 500.000 svezaka, knjiga i dokumenata, ipak je mogao biti predupređen.\nRuševine, požar i pustoš bili su slika onoga što rat nosi sa sobom. Posledice bombardovanja su, osim retkih zvaničnih podataka kojima svedočimo, nesagledive i nedovoljno istražene. Dokazi ovekovečeni amaterskom kamerom tek u teškim danima nakon bombardovanja, svedoče o obrisu grada na mestu nekadašnje prestonice.\nRuševine starog Dvora u Kralja Milana, 1941., Izvor – Arhiv Jugoslavije\nIstorija velikih razaranja\nTokom nekoliko hiljada dugog postojanja naselja, a kasnije i grada, na ušću Save u Dunav, Beograd je rušen 44 puta u 115 ratova koji su se odvijali nad njegovim tlom, od kojih je najveći broj počinjen u toku prethodnog veka.\nPrva bombardovanja događaju se nekoliko puta u periodu od 300 godina, od 15. do 18. veka i počinjena su, većinski, od strane Turaka. Prvi put u borbi protiv hrišćanske vojske 1456. upotrebljeni su topovi za napad na gradsko utvrđenje – Kalemegdan, koje je zahvaljujući braniocima koji su preoteli topovsko oružje, ostao čitav. Dvesta godina kasnije, krajem 17. veka događa se sukob Austrougarske sa Turskom na tlu Beograda, prilikom kojeg dolazi do požara koji je rezultirao eksplozijom skladišta oružja i rasturanju 4.000 tadašnjih kuća.\nBeograd je rušen 44 puta u 115 ratova koji su se odvijali nad njegovim tlom.\nRazvoj topova osnažio je borbu za prevlast nad Beogradom između dve sile, pa je tako usledila šestodnevna osmanska odmazda Beograda u kojem je grad topovima srušen do temelja. Osmanlije su, zatim, bombardovale Beograd u početku 19. veka prilikom ulaza oslobodioca predvođenih Karađorđem. Sledeći, a ujedno i poslednji put, Beograd je bombardovan 1862. godine u celodnevnom napadu koji je grad značajno razorio, ali je sa sobom nosio i uvod u propast Osmanskog carstva i konačno proglašenje nezavisnosti.\nAustrougarsko rušenje Dorćola i Sava Male\nManje od veka kasnije, uoči početka Prvog Svetskog rata, Beograd je 1914. godine granatiran od strane Austrougara. Stravičnim eksplozijama modernih, oklopnih topova, spaljen je i porušen veliki deo Dorćola i Savamale, a grad je nakon bitke potpao pod vlast neprijateljima. Već naredne godine, Beograd je ponovo granatiran u desetodnevnom sukobu.\nRazrušena zgrada na Terazijama, Bombardovanje Beograda, Izvor – Wikipedia\nU vremenu Drugog svetskog rata, Beograd je devastiran u više navrata u samo nekoliko godina, nedozvoljavajući mu da obnovi ruševine i svoje nekadašnje simbole. Nakon nacističkog bombardovanja 1941. godine koji je gradskom tkivu naneo štetu ogromnih razmera, tri godine kasnije, grad su bombardovali saveznici osam puta u periodu od nekoliko meseci pod simboličnim nazivom “Nedelja pacova”.\nJedan od značajnih datuma bio je 16. april, na pravoslavni Uskrs kada je u vazdušnom napadu pogođeno porodilište. Bombardovanje je već devastiranom Beogradu nanelo nemerljivu štetu – pogođeni su aerodromi, brodogradilišta, koloseci, fabrike Ikarusa, Zmaja i Teleoptika, Staro sajmište, Palata Albanija, Tehnički i Pravni fakultet, Bajlonijeva pijaca i drugi objekti i saobraćajnice, koji su pored načinjene kulturne i materijalne štete odneli ogroman broj ljudskih žrtava.\nMapa meta Savezničkog bombardovanja, Izvor – Wikipedia\nBombardovanje nakon 45 godina mira\nPoslednji put, 45 godina nakon poslednjeg razaranja, Beograd je bombardovan od strane Severnoatlantskog saveza vazdušnim napadima koji su trajali od 24. marta do 9. juna. Prilikom bombardovanja srušeni su značajni reperi Beograda među kojima je Avalski toranj, zgrada RTS-a, soliter poslovnog centra Ušće i zgrada Generalštaba čije ruševine do danas nisu sanirane.\nOdnos prema kulturi sećanja\nPosmatrajući Beograd kroz prizmu vremena, jasno je da je njegovo tlo svedok burne istorije ratova i devastiranja koji su značajno uticali na razvoj koji mu je sledio. Svojevrstan šablon razaranja jezgra Beograda – njegove glavne arterije, ponovljen je nekoliko puta kroz istoriju. Neki od porušenih objekata su i danas, decenijama nakon bombardovanja, i dalje devastirani – od Narodne biblioteke na Kosančićevom vencu, sve do zgrade Generalštaba.\nPedeset godina nakon bombardovanja 1941. grad se, uvek, delimično oporavljao. Na oštećenim temeljima i ostacima građevina nicali su novi objekti, maskirajući ruševine mešanjem elemenata sadašnjosti sa elementima prošlosti. Neadekvatnim, višedecenijskim ophođenjem prema razorenim simbolima nekadašnjeg Beograda, nameće se pitanje odnosa prema kulturi sećanja i osvrta na burnu istoriju i ožiljke koje grad nosi sa sobom.\n#beograd #bombardovanje #kultura secanja #rusenje beograda #sestoaprilsko bombardovanje


Cisco Webex video platforma je ključna komponenta koja pruža besprekorno konferencijsko iskustvo širom Webex aplikacija i sistema za video konferencije.\nŠta znači verzija 2?\nOvo je Cisco-ova platforma sledeće generacije, izgrađena iz temelja sa potrebama savremenih korisnika konferencija na umu. Jednostavno rečeno, pruža više mogućnosti od verzije koju zamenjuje.\nVerzija 2 se poboljšava na verziji 1 u sledećim glavnim funkcionalnim oblastima:\nIntegracija Webex Rooms uređaja\nIskustvo video zapisa i sadržaja\nWebex sastanci obezbeđuju najviši nivo bezbednosti u industriji, na osnovu jednostavne metodologije razvoja proizvoda: bezbedno po dizajnu, a ne kao afterthought.\nCisco Webex video platforma Verzija 2 omogućava granuliraniju kontrolu korisnika koji se pridružuju iz sistema video konferencija, kao i pružanje kontekstualnih informacija učesnicima. Sledeće mogućnosti pružaju bezbednije iskustvo sastanka:\nSpoljni korisnički lobi\nKada korisnici izvan vaše organizacije pokušaju da se pridruže vašim sastancima, možete ih držati u predvorju dok ih ne primite. Na ovaj način možete biti sigurni da je integritet vašeg sastanka netaknut i da niko ne može da se pridruži vašem sastanku osim ako vi to ne želite.\nPored toga, na Webex Rooms uređajima povezanim sa oblakom možete da primite osobe koje čekaju u holu sa intuitivnim interfejsom.\nLako spajanje sa sopstvenih uređaja\nKorisnici mogu da se pridruže sastancima na uređajima koji pripadaju vašoj organizaciji bez brige o PIN-ovima i ključevima.\nLista učesnika sastanka na uređajima Cisco Webex Rooms\nKada se pridružite sastanku koristeći jedan od nagrađivanih Webex Rooms uređaja u programu Cisco, bilo da se pridružite u cloud ili on-premise povezanom režimu, prikazuje se puna lista učesnika koji su na sastanku. Ovo pruža dodatnu situacionu svest o sastanku, za razliku od zastarelih sistema koji mogu da prikazuju samo fiksni broj učesnika na ekranu.\nKorisnici mogu da iskoriste prednosti obaveštajnih funkcija Webex pomoćnika za Webex Meetings, uključujući transkripciju uživo i istaknute sastanke širom Webex Rooms uređaja i Webex aplikacija.\nIntegracija Webex soba uređaja\nUživajte u bogatoj integraciji sa Webex Rooms sistemima, uključujući bežičnu kontrolu sobnih sistema i deljenje bežičnog sadržaja upravo iz Webex aplikacije.\nTakođe možete da vidite poboljšanu listu učesnika na kojoj su korisnici upareni sa Webex Rooms uređajem grupisani zajedno.\nIskustvo u susretu je poboljšano dubljom integracijom između aplikacija i uređaja.\nPogledajte sve video učesnike u svim aplikacijama i uređajima\nKorisnici mogu da vide video tokove svih drugih korisnika na sastanku bez ikakvih ograničenja. U Cisco Webex video platformi verzija 1, korisnici webex aplikacija mogli su da vide aktivni zvučnik samo na sistemu video konferencija ili obrnuto.\nKada želite da delite dinamički sadržaj, možete da ga delite u režimu optimizovanom za video zapise radi nesmetanog doživljaja. Zvuk možete da snimite i ako delite video klip.\nVideo IVR i iskustvo iz lobija\nU verziji 1, korisnici na sistemima za video konferencije bi bili dočekani samo sa audio iskustvom bez vizuelnih povratnih informacija. U verziji 2 korisnici sada imaju pristup vizuelnom IVR sistemu koji vodi korisnika kroz način pridruživanja sastanku.\nTakođe pruža vizuelno iskustvo u lobiranju obaveštava korisnika o trenutnom stanju, na primer kada korisnik čeka da domaćin započne sastanak.\nKontrole sastanka za lokalne registrovane video sisteme\nWebex Rooms uređaji registrovani u oblaku obezbeđuju bogate kontrole sastanka. Proširili smo ove mogućnosti na bilo koji video sistem zasnovan na standardima pomoću numeričkih kontrola tastature, kao što je pritisak *5 da biste zaključali ili otključali sastanak.\nPodrška za video sisteme sa dva ekrana\nKorisnici mogu da vide video učesnike na oba ekrana Webex Rooms uređaja sa dva ekrana koji je u prostorijama registrovan. U verziji 1, samo levi ekran je bio dostupan za video zapis učesnika. Aktivni zvučnik se prikazuje sa leve strane, a sa desne strane prikazuje se koordinatni prikaz drugih učesnika.\nPridruživanje Webex događajima kao panelisti iz video sistema\nKada učestvuju u velikim događajima na kojima neko predstavlja važnu temu, korisnici na video sistemima sada mogu da se pridruže tim događajima kao panelisti i podele svoj sadržaj u visokom kvalitetu.\nDvosmerni Whiteboarding preko uređaja i aplikacija\nKoristeći vodeći Webex Board, DeskPro i video sisteme DX serije, korisnici mogu da učestvuju u ko-kreiranju sesija na sastanku.\nSada možete brže da se pridružite sastancima koristeći kraću video adresu u obliku <meeting_number>@webex.com\nDok je Cisco Webex video platforma Verzija 1 podržala do 25 sistema video konferencija, Verzija 2 podržava do 200 sistema video konferencija na sastanku.\nS tim što se veći broj učesnika pridružuje sistemima video konferencija, sada je dostupno imerzivnije iskustvo.\nPoznata su ponašanja sa Cisco Webex video platformom verzija 2:\nSistemi za video konferencije koji koriste H.263 video kodek nisu podržani. Ako odaberete da se pridružite sastancima sa nepodržanim H.263 sistemom, deljeni sadržaj će biti ugrađen u glavni video feed, zajedno sa video zapisom drugih učesnika.\nCisco sistemi za video konferencije koji su stigli do kraja života, uključujući sisteme CTS-serije, nisu podržani.\nPozivanje na Webex sastanak sa drugog konferencijskog mosta nije podržano. Ako odaberete da probate ovo, integritet iskustva deljenja sadržaja ne može biti zagarantovan.


Trenutno je na bolničkom liječenju 211 pacijenata, od kojih je 185 s akutnom infekcijom, dok su ostali post-covid ili se nalaze na opservaciji/trijaži. Trenutni udio vakcinisanih osoba u broju hospitaliziranih je 9,95 posto\nKrizni štab Ministarstva zdravstva Kantona Sarajevo (MZKS) razmatrao je danas na sjednici epidemiološku situaciju u Kantonu Sarajevo te je zaključeno da će se epidemiološka situacija u ovom kantonu pomno pratiti na 14-dnevnom osnovu ili po potrebi i češće, te da će u skladu sa tim, ovaj štab donositi dodatne mjere ili preporuke.\nTrenutno je na bolničkom liječenju 211 pacijenata, od kojih je 185 s akutnom infekcijom, dok su ostali post-covid ili se nalaze na opservaciji/trijaži. Trenutni udio vakcinisanih osoba u broju hospitaliziranih je 9,95 posto.\nMinistarstvo zdravstva KS još jednom poziva građane da se vakcinišu, kako bi sačuvali svoje i zdravlje osoba u svojoj okolini, saopćeno je iz Službe za protokol i press Kantona Sarajevo.


Sreda, 12.08.2020 17:04\n06.07.2020 H.D. Vujanović\nOdržana je šesta sednica Izvršnog odbora Fudbalskog saveza Beograda. Na dnevnom redu našlo se čak četrnaest tačaka, a najvažnije su se odnosile na pripremu za novu sezonu 2020/2021, kao i na utvrđivanje termina za održavanje Skupštine FSB. Sednicu je vodio potpredsenik Fudbalskog saveza Beograda Željko Popović koji je na početku pozvao sve prisutne da minutom ćutanja odaju poštu nedavno preminulom predsedniku Fudbalskog saveza Beograda, Iliji Petkoviću.\nPošto je usvojen zapisnik sa prethodne, pete sednice IO FSB i verifikovane odluke sa 8. i 9. sednice odbora za hitna pitanja FSB, praktično je zaključena takmičarska sezona 2019/2020, jer su jednoglasno usvojeni izveštaji svih takmičarskih organa i time potvrđene konačne tabele u ligama koje organizuje i vodi Fudbalski savez Beograda. Članovi IO FSB usvojili su i izveštaj o realizovanoj edukaciji za trenersku UEFA “B” diplomu koja je okončana u junu mesecu. Takođe doneta je i odluka o suspenziji klubova koji nisu izmirili svoje dospele obaveze prema savezu.\nZatim je razmatrana i jedna od centralnih tačaka ovog sastanka, čime je praktično otvorena predstojeća takmičarska sezona u okviru FS Beograda. Naime, na dnevnom redu bilo je donošenje odluke o popunjavanju liga za prvenstvo liga na teritoriji Fudbalskog saveza Beograda za takmičarsku sezonu 2020/2021, a zatim i usvajanje predloga sastava liga FSB za narednu takmičarsku sezonu. Prilikom potvrde sastava liga vodilo se računa o infrastrukturnim, takmičarskim i organizacionim sposobnostima klubova, a s obzirom na to da su gotovo sve lige proširene. U Srpskoj ligi - grupa “Beograd” u narednoj takmičarskoj sezoni učestvovaće 20 klubova, a među njima će uz povratnika iz višeg ranga FK “Sinđelić”, kao 19. član igrati FK “B A S K”, dok za 20. člana ima dva kandidata, ali će odluka o tome ko će dobiti status srpskoligaša biti doneta narednih dana, kada se još jednom sagledaju sve mogućnosti kandidata za to mesto.\nU Zonskoj ligi Beograda u kojoj naredne sezone igra 18 klubova naći će se Lazarevački “Borac”, “Srem” iz Jakova i “Kosmaj” iz Ralje. Prvu beogradsku ligu koja će u grupama “A” i “B” imati po 16 klubova, a u grupi “C” dva manje (14), popuniće FK “PKB” iz Padinske Skele i FK “Umka” (grupa “A”), predstavnik FSO Lazarevac u grupi “B” i predstavnik FSO Sopot u grupi “C”. Sastavi Međuopštinske lige i Opštinske lige Barajevo biće poznati naknadno kada se završi prijavljivanje klubova za ovo takmičenje koje je u toku.\nČlanovi IO FSB zatim su usvojili i predlog kalendara takmičenja za sezonu 2020/2021, pa će tako prvo prvenstveno kolu u Srpskoj ligi - grupa “Beograd”, Zonskoj ligi Beograda i Prvoj beogradskoj ligi (grupe “A” i “B”) početi za vikend 15. i 16. avgusta, dok će klubovi u Prvoj beogradskoj ligi - grupa “C” startovati nedelju dana kasnije - 22. i 23. avgusta 2020. godine.\nNaredna važna odluka bila je utvrđivanje održavanja Vanredne sednice Skupštine fudbalskog saveza Beograda, a termin koji je određen je sreda 15. jul 2020. godine u 14 časova. Zasedanje na kome će biti izabran novi predsednik Fudbalskog saveza Beograda biće održano u sali GCFK “Stari DIF” u Deligradskoj 27.\nU završnom delu sednice IO FSB, pošto je zbog situacije koju je izazvala epidemija virusa COVID 19, usvojen rebalans budžeta saveza za 2020. godinu, takođe je usvojen i predlog generalnog sekretara FS Beograda Miroslava Stojanovića o oslobađanju klubova od obaveznog plaćanja paušala za jesenji deo takmičarske sezone 2020/2021 za klubove Srpske lige - grupa “Beograd” i nižih liga u nadležnosti FSB. Na ovaj način je velikom broju klubova članova FS Beograda olakšan start u predstojećoj takmičarskoj sezoni.\nNa samom kraju u članstvo Fudbalskog saveza Beograda primljena su tri nova kluba i to: SFU “Hram” (futsal), FK “Železnik 1930” i SU OFK “Boždarevac”


Nešković: Dom zdravlja Lopare posluje sa suficitom više od decenije /VIDEO/ - NTV Arena Bijeljina\nNešković: Dom zdravlja Lopare posluje sa suficitom više od decenije /VIDEO/\nDirektor Doma zdravlja Lopare Želimir Nešković izjavio je da je u prošloj godini ostvaren suficit u poslovanju ove zdravstvene ustanove od 12.000 KM i zahvalio zaposlenima na predanom radu i postignutim rezultatima. On je izrazio zadovoljstvo što je pozitivan trend i poslovanje Doma zdravlja sa suficitom prisutno više od decenije.\nUprkos teškoj godini i pandemiji virusa korona Dom zdravlja u Loparama uspio je da održi finansijsku stabilnost u prošloj godini i pozitivno posluje. U 2020. godini Dom zdravlja Lopare dobio je i pozitivan revizorski izvještaj Glavne službe za reviziju javnog sektora Republike Srpske za poslovanje u 2019.\nOn je najavio da će u ovoj godini biti adaptirane prostorije objekta u kome su smještene službe za laboratorijsku dijagnostiku, mentalno zdravlje i zajedničke poslove, a nabavljeno je još jedno vozilo. Zahvaljujući ljudima iz dijaspore u ovu zdravstvenu ustanovu uskoro stiže nova medicinska pomoć.\nOd maja mjeseca planirana je rekonstrukcija izvora vodovodne mreže u krugu Doma zdravlja.\nPredsjednica Republike Srpske Željka Cvijanović odlikovala je Dom zdravlja Lopare za izuzetne zasluge u organizovanju, sprovođenju i pružanju medicinske pomoći, spasavanju ljudskih života, kao i svaki drugi vid podrške i ulaganja herojskih napora u borbi protiv pandemije KOVID-19 povodom devetog januara Dana Republike Srpske Medaljom zasluga za narod.\nTags: dom zdravlja, lopre, zelimir neskovic\nFeraget: Godinama govorimo da Dženan Memić nije imao adekvatan medicinski tretman /VIDEO/


NIKOLA FILIPOVIĆ: Kvalitet više u pružanju usluga i proširen asortiman ponude | RTK\nNIKOLA FILIPOVIĆ: Kvalitet više u pružanju usluga i proširen asortiman ponude\nGodinu koja odlazi u Pošti Srbije Radnoj jedinici Kruševac ocenjuju kao godinu promena.\n– Trudili smo se tokom 2021. godine da dobijemo kvalitet više u pružanju usluga komintetentima ali i da proširimo asortiman svoje ponude, rekao je direktor Radne jedinice Kruševac u sistemu pošta Srbije Nikola Filipović.\nSprovedene reforme stvorile su osnovu za unapređenje poslovanja u narednoj 2022. godini, koju smatram posebnim izazovom u poslovnom smislu. Obnovićemo vozni park, unapredićemo uslove rada zaposlenih i radićemo na povećanju prinadležnosti svim zaposlenim u sistemu.\nOd naredne godine očekujem, kada je Radna jedinica Kruševac u pitanju, da poslujemo pozitivno i da stvorimo osnov za unapredjenje rada i poslovanja u 2023. godini, zaključio je direktor Filipović i uputio čestitku zaposlenima i korisnicima usluga pošte Srbije, da im nastupajuća godina bude bolja i u poslovnom i privatnom pogledu i da budu živi i zdravi.\nPrethodno : Poklon prvorođenoj bebi u Brusu\nSledeće : Srpska Nova godina – značajan datum u crkvenom kalendaru


Predstavljena aplikacija za mobilne telefone „Kviz znanja iz srpske kulture” - Ministarstvo kulture i informisanja\nMinistar kulture i informisanja Vladan Vukosavljević naglasio je da se ovaj zanimljivi kviz kulturom bavi na jedan netipičan, zabavan način, ali čiji je smisao da proširuje područje znanja. Ideja vodilja projekta bila je da se u nizu zabavnih aplikacija koje koriste i mladi i stari uvede sadržaj koji će doprineti ukupnoj sumi znanja iz tako složene i bogate oblasti kao što je srpska kultura. Ministar je rekao i da je aplikacija već nedelju dana dostupna na Google play prodavnici. Kviz trenutno sadrži 439 pitanja, podeljenih u tri oblasti: kulturno nasleđe, umetnost i kultura i kulturna istorija, a u planu je da ih bude preko hiljadu, što će ga učini pravom riznicom znanja. Vukosavljević je dodao kako se insistiralo na tome da pitanja ne budu laka, jer smisao igre nije da donese nove brze prste, već da se poveća nivo znanja. Onaj ko bude u više navrata koristio aplikaciju može značajno da proširi svoja znanja, jer se u sklopu odgovora mogu pročitati i zanimljivosti, a stalnim uvođenjem novih pitanja, kvizu će se davati na dinamici.\nPomoćnik ministra za digitalizaciju kulturnog nasleđa i savremenog stvaralaštva Dejan Masliković je napomenuo da je Ministarstvo kulture i informisanja u protekle četiri godine aktivno učestvovalo u procesu digitalizacije, jednom od važnijih ciljeva Vlade. Ono što je najvidljivije jesu kulturni sadržaji, koji su mogli da se konzumiraju u vreme vanrednog stanja, kada je digitalni format bio jedini dostupan. Internet i društvene mreže bile su preplavljene sadržajima iz oblasti kulture i umetnosti, rekao je Masliković i dodao da se kao jedan od najzanimljivijih proizvoda rada na digitalizaciji pojavljuje kviz koji građanima Srbije i svim našim ljudima koji žive van zemlje čini dostupnim znanja iz oblasti srpske kulture. Masliković je istakao da je pri izradi kviza korišćena najsavremenija tehnologija, uključujući veštačku inteligenciju, jer aplikacija npr. pamti pitanje na koje nije dat tačan odgovor i ponavlja ga do trenutka dok se ono ne reši, što je najjednostavniji način učenja. Prema njegovim rečima, razvoj kviza biće nastavljen, kao i razgovori sa resorom prosvete da bude uvršten u predmet „Digitalni svet”, kao jedno od glavnih didaktičkih sredstava, i to kako za testiranje učenika tako i za sticanje novih znanja na atraktivniji, jednostavniji i prijemčiviji način.\nDirektor Zavoda za proučavanje kulturnog razvitka Vuk Vukićević izrazio je zadovoljstvo što je njegova ustanova imala priliku da pruži stručnu pomoć pri izradi kviza i istakao kako se ovaj projekat u planovima Zavoda nadovezuje na projekat „Vremenske linije kulture Republike Srbije i Srba van matice”, na prvom mestu zahvaljujući tehnologiji odnosno platformi koja omogućava popularizaciju srpske kulture širom Srbije ali i van nje. Vukićević je naglasio da je ovaj projekat zamišljen kao trajan, što znači da će pitanja u kontinuitetu biti dodavana. U planu je da se u budućnosti, pored zastupljene tri, u kvizu razvijaju pitanja i iz mnogih drugih oblasti, uz mogućnost izbora i teme ali i nivoa znanja. Planirane su i nagrade, za one koji budu imali izuzetne rezultate i to npr. karte za pozorišta, ulaznice za muzeje i sl.


PREDLOG ZAKONA O IZMENAMA I DOPUNAMA ZAKONA O MATIČNIM KNJIGAMA: Omogućen upis promene pola u matične knjige\nUbuduće će u matične knjige rođenih biti omogućen upis promene pola, na osnovu potvrde zdravstvene ustanove, što je predviđeno Predlogom zakona o izmenama i dopunama Zakona o matičnim knjigama, izjavio je ministar državne uprave i lokalne samouprave, Branko Ružić.\nRužić je najavio da će izmene ovog zakona biti među 14 tačaka dnevnog reda novesednice parlamenta, objasnivši da se tim rešenjem realizuje jedna od mera za prihvatanje rodne raznolikosti kao sastavnog dela modernog evropskog društva.\nMinistar je, govoreći o novinama zakonskih izmena, naveo da će one omogućiti maksimalnu sigurnost, tačnost i pouzdanost sistema vođenja matičnih knjiga, a da će se podaci iz Registra matičnih knjiga voditi u elektronskom, uz zadržavanje papirnog oblika.\nOn je rekao da će nova rešenja omogućiti građanima, gde god se nalazili u Srbiji ili van nje, da dobiju izvode iz matičnih knjiga, budući da će matične knjige diplomatsko-konzularnih predstavništava biti sastavni deo Registra matičnih knjiga, pored onih u opštinama i gradovima.\nDo maja 2018. godine u elektronske baze podataka prebačeno je više od 98 odsto podataka iz matičnih knjiga, ukazao je Ružić i objasnio da će se razmena podataka iz ovih baza za potrebe rešavanja raznih postupaka koji se vode pred drugim organima obavljati elektronskim putem.\nMinistar je naveo da će izmene pomenutog zakona omogućiti i dobrovoljni upis podatka o nacionalnoj pripadnosti.\nIzvor: Vebsajt Vlade, 11.06.2018.


Pale: Potpisani ugovori sa novim članovima preduzetničkog inkubatora - Biznis Info\nYou are at:Home»Ekonomija»Pale: Potpisani ugovori sa novim članovima preduzetničkog inkubatora\nPale: Potpisani ugovori sa novim članovima preduzetničkog inkubatora\nEkonomski fakultet Pale danas je potpisao ugovor o pristupanju 10 mladih članova projektu Studentski preduzetnički inkubator u okviru kojeg će razvijati poslovne ideje o pokretanju sopstvenog biznisa.\nStručni saradnik za oblast preduzetništva u Studentskom preduzetničkom inkubatoru Bojana Turuntaš rekla je da je ovo treći poziv, nakon kojeg inkubator broji 40 članova, među kojima je 12 registrovanih preduzeća.\n“Danas je održana i radionica `Kako pokrenuti vlastiti biznis?`. Ostale radionice koje će biti održane odnose se na profilisanje poslovne ideje, izradu biznis plana i registraciju firme, poslije čega slijedi individualni rad sa svakim od članova Studentskog preduzetničkog inkubatora”, pojasnila je Turuntaševa.\nOna dodaje da je cilj inkubatora uspješan preduzetnik i da je važno to što Ekonomski fakultet pruža besplatne usluge poput savjetodavne i konsultantske usluge, te kancelarijskog prostora za sve članove inkubatora.\nTuruntaševa ističe da je Studentski preduzetnički inkubator do sada finansiran isključivo sredstvima Ekonomskog fakulteta.\n“U saradnji sa Republičkom agencijom za razvoj malih i srednjih preduzeća, Gradskom razvojnom agencijom Istočno Sarajevo i Zavodom za zapošljavanje Republike Srpske planiramo obezbijediti resurse za kvalitetnu individualnu podršku svakom članu inkubatora koji registruje firmu”, rekla je Turuntaševa.\nČlan preduzetničkog inkubatora, diplomirani ekonomista Milan Pandurević rekao je da je njegova poslovna ideja računovodstvena agencija i zahvalio organizatorima inkubatora jer se ovim projektom otvara mogućnost za dalje napredovanje.


Ponedeljak, 22. novembar 2010.\nRazgovor narodnih poslanika sa učenicima srednjih škola iz Novog Sada\nČlanovi Radne grupe za prava deteta posetili su danas dve srednje škole u Novom Sadu uključene u program „Škola bez nasilja“, koji realizuje Narodna skupština Republike Srbije u saradnji sa Kancelarijom UNICEF-a u Srbiji.\nUčenici Elektrotehničke škole „Mihajlo Pupin“ i Tehničke škole „Pavle Savić“ upoznali su narodne poslanike sa uzrocima nasilja među mladima u svojim sredinama i aktivnostima koje se preduzimaju radi njegovog suzbijanja u okviru programa „Škola bez nasilja“. Ukazali su da nasilja ima najviše na ulici, a manje u školi, kao i da je važno da se u njegovom suzbijanju više angažuju mladi ljudi koji su i sami bili počinioci nasilja i sa tim su uspeli da se izbore.\nČlanovi Radne grupe predstavili su nadležnosti i rad Radne grupe, odbora za prava deteta koji će tek biti formiran. Razgovarano je o tome kako oni mogu da doprinesu poboljšanju položaja dece i mladih, a pre svega, u obrazovanju.\nPotpredsednik Narodne skupštine i član Radne grupe Nikola Novaković istakao je da se među prioritete Radne grupe ubraja i praćenje aktivnosti koje su usmerene na borbu protiv nasilja u društvu u celini, a posebno među decom i mladima. Zato je neposredan i otvoren dijalog sa mladima koji učestvuju u sprečavanju i reagovanju na pojave nasilja u školama od neprocenjivog značaja za rad narodnih poslanika. Podsetio je da Narodna skupština, pored zakonodavne, ima predstavničku i nadzornu funkciju, kao i da su tokom posete lokalnim zajednicama i prilikom razgovora sa predstavnicima lokalne vlasti, mladima i decom, narodni poslanici u prilici da se upoznaju sa sprovođenjem pojedinih zakona, a pre svega Zakona o osnovama sistema obrazovanja i vaspitanja.\nUčenici srednjih škola i predstavnici đačkih parlamenata i tima mladih ukazali su da bi bilo korisno da se u lokalnim sredinama razviju sadržajniji programi za mlade, koji će uključiti sport, muziku i druge vidove modernog izražavanja mladih, kako bi oni svoje aktivnosti mogli da usmere u pozitivnom pravcu. Takođe, mladi su pozvali narodne poslanike da u svojim sredinama utiču kako bi predstavnici lokalne zajednice više pažnje posvetili njihovim potrebama .\nU razgovoru su učestvovali narodni poslanici Gordana Čomić, Meho Omerović, Zlata Đerić, Nikola Krpić, Elvira Kovač, Snežana Sedlar i Milan Stanimirović, kao i pokrajinski sekretar za obrazovanje Zoltan Jegeš.


FatHipster - magazin koji neguje alternativne kulturno-umetničke tekovine - Ozonpress :: internet portal\nTag: Alternativa, magazin\nSadržaji koji svojim kvalitetom odskaču iznad mejnstrim pop kulture osnovni su motiv za pokretanje web magazina FatHipster, posvećenog alternativnim kulturno-umetničkim tekovinama.\nFokus inicijative je, kako kaže jedan od pokretača ideje, Marijan Cvetanović, jačanje regionalnih spona, umrežavanje i angažovanje novih snaga, kao i marketinška promocija, sa ciljem proširenja polja delovanja na što već broj ljudi.\n– Sajt je najmoćniji i najadekvatniji oblik internet promocije muzike, filmova, knjiga, stripova, serija, odnosno svih sporednih, a po opštem mišljenju neophodnih i značajnih sastojaka života svake osobe koja je željna kulturno-umetničkih sadržaja – kaže Cvetanović.\nMeđu aktivnostima koje su sproveli u cilju promocije mladih i iskusnih umetnika iz različitih sfera, izdvojili su organizaciju lokalnog festivala Mardi Gras, nekoliko Gistro FM događaja, kao i učestvovanje u organizaciji koncerata američkih muzičara kao što su James Leg, John Paul Keith i Bob Log III.\nIako ih je pandemija virusa korona zaustavila u radu, sada nastavljaju sa svojim aktivnostima.\n– Pandemiju smo iskoristili kako bismo promovisali bendove i umetnike akcijom ‘Ostani kući i slušaj’. U međuvremenu, angažovali smo nove snage, koje su uključene u jačanje aktivnosti na društvenim mrežama kao što su Instagram, Mixcloud i Twitter, kako bismo doprli do što većeg broja ljudi zainteresovanih za naše sadržaje. Kao deo promotivnih aktivnosti usmerenih ka ljubiteljima rokenrol muzike u bivšoj SFRJ, kreirali smo video podcast YU Rokenrolanje, u kojem recenziramo albume iz knjige Duška Antonića i Danila Štrpca: YU 100 – najbolji albumi jugoslovenske pop i rok scene – ističe Cvetanović.\nBenefite od njihovog rada će imati društvo u celini, jer svaka promocija i reklama drugačijeg kulturno-umetničkog sadržaja, odnosno podupiranje i pomoć umetnicima i kreativnim ljudima, u vreme dominacije populističkih i kič sadržaja, praktično je altruistički poduhvat, kaže Cvetanović.\n– Web magazin FatHipster ima vernu publiku koja je vremenom sve brojnija, ponosimo se time što uniformno pokrivamo gotovo sve starosne strukture. Pokrivamo kompletan ex-Yu prostor, kao i zemlje u kojima je naša imigracija značajna. Takođe, često se dešava da nas neko ko prati naš rad kontaktira i na kraju se uključi u inicijativu, bilo da je to pisanjem tekstova, promocijom sadržaja ili nekom drugom vrstom saradnje. Konačno, mi i jesmo okrenuti svim ljudima sa otvorenim vidicima, onima koji se ne libe da prime preporuku, ali i onima koji preporuku umeju da daju – dodaje sagovornik.\nNadaju se da će se u budućnosti veći broj ljudi uključiti u njihov rad, kako bi dobili na momentumu, ali i da izgrade jednu sigurnu luku za sve one koji žele da daju svoj doprinos jačanju alternativnih kulturnih formi.\nFoto: screenshot sajta FatHipster


Igor Salak podneo krivičnu prijavu zbog jučerašnjeg napada - Z1INFO.RS\nNaslovna Politika i društvo Igor Salak podneo krivičnu prijavu zbog jučerašnjeg napada\nIgor Salak podneo krivičnu prijavu zbog jučerašnjeg napada\nIgor Salak, inače do skorašnji stanovnik našeg srednjebanatskog okruga, tačnije opštine Žitište danas vrši funkciju zamenika predsednika Demokratske stranke u izjavi navodi da su tokom izbornog dana u opštini Pećinci, organizovani odredi Srpske napredne stranke napadali verbalno, ali i fizički funkcionere Demokratske stranke, dok su građane prebrojavali, fotografisali, pratili i terali da javno glasaju.\n„Nakon napada na funkcionere Demokratske stranke i mene dao sam izjavu Policiji, koja je na lice mesta došla tek nakon četiri poziva i sa zakašnjenjem od sat i po. Policija je utvrdila da sam napadnut od strane člana SNS koji je fizički nasrnuo na mene, odgurno me i uzeo mi mobilni telefon, koji je potom bacio 20 metara dalje u kanal.\nSalak navodi da se nada da će policija uraditi svoj deo posla do kraja, bez pritisaka, i dodaje ”ja svakako pokrećem krivičnu prijavu i očekujem da će postupak ući u proceduru“.\nReagujući na optužbe Srpske napredne stranke da je sam bacio svoj telefon u kanal i da je udario aktivistu SNS-a u glavu, Salak kaže da je „šokiran da neko može da koristi takve izmišljotine jer je ceo događaj snimljen iz dva ugla i građani mogu vrlo jasno da vide šta se tačno desilo“.\n„Televizija Pink kao perjanica režimskog izveštavanja je odmah nakon napada na mene emitovala prilog u kome aktivista SNS tvrdi da sam sam sebi bacio telefon i da sam navodno nekoga udarao u glavu. Međutim, Pink ovoga puta očigledno nije bio dovoljno kreativan, u selektivnom izveštavanju koje je suprotno činjenicama, te su prevideli da nosim naočare te da zaista ne mogu bilo koga da udaram glavom. Uostalom, pozivam građane da pogledaju snimke i sami utvrde šta je istina, a šta je laž“.


Podgorica gradi novu kanalizaciju u sklopu projekta za prečišćavanje otpadnih voda | Energetski portal Srbije\nPodgorica gradi novu kanalizaciju u sklopu projekta za prečišćavanje otpadnih voda\n20.05. 2020 Vesti | Region | Održivi razvoj\nGradonačelnik Podgorice dr Ivan Vuković sa saradnicima i predstavnici izvođača radova, juče, 19. maja, na Koniku su ozvaničili početak izgradnje sekundarne kanalizacione mreže, koja predstavlja kontinuitet aktivnosti na realizaciji projekta sakupljanja i prečišćavanja otpadnih voda Podgorice koji Glavni Grad realizuje u saradnji sa domaćim i međunarodnim partnerima.\nZamenik gradonačelnika Časlav Vešović izrazio je uverenje da građani Podgorice dele zadovoljstvo uprave Glavnog grada zbog činjenice da Podgorica uprkos brojnim izazovima nastavlja sa dinamičnim razvojem.\n„Juče smo počeli sa gradnjom primarnog kolektora, danas je to slučaj sa sekundarnom mrežom, već sutra otvaramo deo bulevara između Podgorice i Tuzi. Odmah nakon praznika ćemo stvarati sve neophodne pretpostavke da što pre počnemo sa gradnjom Baku ulice u MZ ‘Prvi maj’, Ulice 18. jula u Momišićima, Miloja Pavlovića u Gornjoj Gorici i drugih saobraćajnica”, saopštio je Vešović, najavljujući da će ubrzo krenuti popločavanje ulica u Staroj varoši, tako da praktično neće biti dela Podgorice u kojem se neće realizovati neka značajnija investicija.\nVešović je naglasio da će izgradnji sekundarne mreže u narednom periodu najbolje svedočiti građani Konika, Zlatice, Maslina, Zagoriča, jer će u tim delovima Podgorice biti postavljena sekundarna mreža u dužini od gotovo 20 km i stvoreni uslovi da se oko 1.500 domaćinstava veže na novu kanalizaciju.\n„Pred upravom Glavnog grada i Vodovoda i kanalizacije su obaveze koje se odnose na realizaciju i preostala dva segmenta sistema za prečišćavanje otpadnih voda, pre svega da u narednih nekoliko nedelja dovršimo proceduru pregovaranja i zaključenja ugovora za izgradnju novog mosta na Morači u okviru kojeg će biti postavljen i deo kolektora i da iskoristimo nizak vodostaj, da tokom leta počnemo sa fizičkom realizacijom i tog segmenta sistema za prečišćavanje otpadnih voda. Ono što je najvažnije, i što verujem da ćemo postići u narednih nekoliko nedelja, jeste da dovršimo procedure oko raspisivanja predkvalifikacionog javnog poziva za samo postrojenje koje će biti međunarodnog karaktera i gde očekujemo veliko interesovanje kredibilnih kompanija iz Evrope i sveta“, zaključio je Vešović.\n“Danas svedočimo početku radova na izgradnji sekundarne mreže, odnosno jednog veoma važnog segmenta za buduću održivost kompletnog projekta sakupljanja i prečišćavanja otpadnih voda. Naš plan je da u narednih 15-18 meseci izgradimo 18 km sekundarne mreže”, istakao je direktor Vodovoda Filip Makrid. On je podsetio da je projekat fazno podeljen na severni i južni deo, tako da južni segment, u ukupnoj dužini od 9 kilometara, od čega 5,7 km pripada Koniku, realizuje firma “Toškovići” i naglasio da je jako važno što su izvođači radova dostavili dinamičke planove za svaku saobraćajnicu posebno, te da će u skladu sa pravilima struke radovi biti kvalitetno izvedeni.\n“Ako je sistem za prečišćavanje otpadnih voda jedan od najvažnijih projekta u modernoj istoriji Podgorice, sigurno je izgradnja sekundarne kanalizacione mreže u okviru tog projekta na teritoriji mesne zajednice Konik jedan od najznačajnijih infrastruktrunih projekata kada je u pitanju povećanje kvaliteta života građana u ovom delu grada“, istakao je predsednik Mesne zajednice „Konik“ Andrija Čađenović.\nOn je saopštio da se izgradnjom oko 6 km sekundarne kanalizacione mreže rešava jedno od najznačajnijih životnih pitanja građana i izrazio zahvalnost u ime mesne zajednice i građana Konika upravi grada, gradonačelniku sa saradnicima, što su prepoznali značaj rešavanja ovog problema i uvrstili ga među prioritete.\n„Pored realizacije ovog projekta Konik će tokom ove godine biti veliko gradilište“, najavio je Čađenović, dodajući da će se u narednom periodu izgraditi nekoliko sportskih terena, asfaltirati veliki broj saobraćajnica i ugraditi nova javna rasveta, a sve u cilju povećanja kvaliteta života građana Konika”, zaključio je Čađenović.


Da bi se sa lokalnog servera zasnovanog na operativnom sistemu Windows NT izvršilo ažuriranje, potrebna je potvrda identiteta za ažurirane računare. Ako lokalnom sistemskom nalogu nije odobren pristup direktorijumu mirror servera (u kojem su uskladištene ispravke), biće neophodno da se navede nalog koji program koristi za pristup lokalnom serveru za ažuriranje.\nProgram će koristiti sistemski nalog za potvrdu identiteta. Potvrda identiteta bi u normalnim okolnostima trebalo da funkcioniše. Ako dođe do problema, preporučuje se da koristite navedenog korisnika.\nProgram će za potvrdu identiteta koristiti nalog trenutno prijavljenog korisnika. U ovom slučaju, ažuriranje neće biti moguće ako nijedan korisnik nije prijavljen, zato što program neće moći da uspostavi vezu sa serverom.\nProgram će za potvrdu identiteta koristiti nalog navedenog korisnika. Koristite ovaj metod ako povezivanje sa sistemskim nalogom ne uspe. Imajte u vidu da navedeni korisnički nalog mora imati pristup direktorijumu sa datotekama ispravki na lokalnom serveru. U protivnom program neće moći da uspostavi vezu i preuzme ispravke.\nPrekini vezu sa serverom posle ažuriranja\nIzaberite ovu opciju ako veza sa serverom ostaje aktivna posle preuzimanja ispravki.


Proizvodi iz Republike Srpske i na rafama “Špara” | Banjaluka.net\nAnaliza tržišta s ciljem povezivanja preduzeća iz Srpske posebno iz metalne, drvne i prehrambene industrije sa kompanijama iz Austrije, ključna je aktivnost Predstavništva RS u Beču.\nZahvaljujući servisu koji je osmišljen u tri faze, domaća izvozno orijentisana preduzeća imaju veće šanse da dođu do austrijskog tržišta i tamo učvrste svoje pozicije.\n“Prva faza je biznis registar, gdje se privrednici iz Srpske mogu registrovati, zatim ‘Autridž’ program koji nudi analizu austrijskog tržišta i bržu komunikaciju sa austrijskim privrednicima i treća faza je ‘Šourum’ odnosno koncept prodavnica”, pojasnio je za “Glas Srpske” šef Predstavništva RS u Austriji Mladen Filipović, naglasivši da Austrijanci posebno cijene kvalitet naših proizvoda.\nIstakao je da se druga faza trenutno intenzivira te da uveliko obilaze privrednike iz RS i organizuju treninge za njih u svrhu pripreme odlaska u Austriju.\n“Radimo analize tržišta po branšama, posebno za metal, drvo i prehrambenu industriju, a osim toga radimo i analize tržišta za konkretne firme i omogućavamo direktne kontakte sa austrijskim partnerima što se trenutno intenzivno radi sa više od 150 preduzeća iz Srpske”, rekao je Filipović, naglasivši da uveliko pripremaju teren za izlazak domaćih kompanija na austrijsko tržište.\nGovoreći o “Šourumu”, Filipović podsjeća da ta koncept prodavnica u Lincu postoji već dvije godine te da su konkretni rezultati već vidljivi. Naime, firme koje se predstavljaju u “Šourumu” već imaju partnere u Austriji. Filipović dodaje da je plan da koncept prodavnice budu otvorene i u Beču, Gracu i Salzburgu.\n“Planiramo da za naše proizvođače iz prehrambene industrije omogućimo plasman proizvoda u Austriji. U saradnji sa “Špar” i “Reve” grupacijama već smo neke naše prehrambene proizvode ubacili u njihove prodavnice i to je konkretan rezultat saradnje”, istakao je Filipović.\nPredviđeno je, dodao je, i da budu predstavljene vrste drveta te namještaj iz Srpske, a sve s ciljem što boljeg plasmana domaćih proizvoda na tamošnjem tržištu. Filipović je pozvao privrednike da iskoriste sve ove mogućnosti i naprave prvi korak za što uspješniji nastup u Austriji.\nMladen Filipović je istakao da osim analize tržišta i povezivanja domaćih sa austrijskim firmama, Predstavništvo RS pomaže kompanijama iz Srpske da se što bolje predstave na internetu.\n“Pomažemo oko prevoda na njemački i unapređenja njihovih internet stranica. Na neki način smo istureno komercijalno odjeljenje za naše privrednike”, rekao je Filipović.


Vlada Srbije utvrdila predloge zakona i donela druge odluke\nVlada Srbije je danas donela niz odluka, medju kojima je i Predlog zakona o nacionalnoj bazi podataka za sprečavanje i borbu protiv terorizma. Tum propisom će se uspostaviti jedinstven pravni okvir baziran na uporednim rešenjima i dobroj evropskoj… »\nVlada Srbije je danas donela niz odluka, među kojima je i Predlog zakona o nacionalnoj bazi podataka za sprečavanje i borbu protiv terorizma. Tum propisom će se uspostaviti jedinstven pravni okvir baziran na uporednim rešenjima i dobroj evropskoj… »\nVlada usvojila neke predloge i izmene zakona\nBEOGRAD - Vlada Srbije usvojila je na današnjoj sednici Predlog zakona o nacionalnoj bazi podataka za sprečavanje i borbu protiv terorizma, kojim će se uspostaviti jedinstven pravni okvir baziran na uporednim rešenjima i dobroj evropskoj praksi u ovoj… »\nČačanski reporter žrtva zlopupotrebe podatka: Ko dostavlja lične podatke građana stranim državljanima?\nTop press pre 19 dana\nČačak – Sve češće se dešavaju zloupotrebe ličnih podataka, a prema Zakonu o zaštiti podataka ličnosti, onaj ko ih daje, odgovoran je isto koliko i onaj što ih zloupotrebljava. U Čačku se desila neprijatna situacija kada su lični podaci… »\nČačanski reporter žrtva zlopupotrebe podatka\nČačak - Sve češće se dešavaju zloupotrebe ličnih podataka, a prema Zakonu o zaštiti podataka ličnosti, onaj ko ih daje, odgovoran je isto koliko i onaj što ih zloupotrebljava. U Čačku se desila neprijatna situacija kada su lični podaci jdnog… »\nJug press pre 24 dana\nSavet Komisije za zaštitu konkurencije uslovno je izuzeo ugovore zaključene između društava Telekom Srbija a.d, Beograd i Telenor d.o.o. Beograd, koji se odnose na korišćenje optičke infrastrukture, uz nalaganje mera i rokova za njihovo izvršenje… »\nBEOGRAD: Savet Komisije za zaštitu konkurencije uslovno je izuzeo ugovore zakljucene izmedu društava Telekom Srbija a.d, Beograd i Telenor d.o.o. Beograd, koji se odnose na korišćenje optičke infrastrukture, uz nalaganje mera i rokova za njihovo… »


Folk diva godinama živi u srpskoj prestonici, a sada je svojim obožavateljima pokazala koji deo grada joj je najdraži, što se dopalo mnogima koji je na društvenim mrežama prate.\nVIDEO Transformacija Cece Ražnatović kroz godine\n- Najlepši pogled - napisala je Svetlana Ceca Ražnatović u opisu fotografije, na kojoj je vidimo u blizini Hrama Svetog Save u Beogradu. Zbog čega Ceca Ražnatović krije emotivnog partnera od očiju javnosti saznajte klikom na link koji je ispred vas.\nNa poslednjoj Cecinoj slici vidimo je u veoma provokativnoj haljini, golih leđa, a za ovo izdanje dobila je samo komplimente od fanova.\nOvde pogledajte kakva je folk pevačica Ceca Ražnatović kada se ugase kamere, što će vas zasigurno iznenaditi. Ceca je u poslednje vreme sve aktivnija na društvenim mrežama, a ovih dana postavlja fotografije bez šminke, dok se na njenim profilima mogu videti i one na kojima eksperimentiše sa stilovima, te sve ove fotke pronađite u nastavku, u galeriji.


Vlada žirirala Kneževićevim bankama, građani vraćaju skoro devet miliona?\nNOVAC POTRAŽUJE EVROPSKA INVESTICIONA BANKA\nTaj novac od ove dvije banke potražuje Evropska investiciona banka na osnovu ugovora sa Vladom i poslovnim bankama iz 2009. godine. EIB još nije zatražila novac od države\n19037 pregleda\t32 komentar(a)\nMala mogućnost na naplatu iz stečajne mase IBM banke: Vlada, Foto: Vesko Belojević\nIz Ministarstva finansija “Vijestima” su kazali da EIB još nije zatražila aktiviranje garancije i naplatu ovog novca ni zbog jedne od ovih banaka do “dana, 21.01.2019. godine” i da su u stalnoj komunikaciji sa predstavnicima EIB-a.\nObeveze prema EIB-u potiču od projekta iz 2009. godine kada je EIB, uz Vladinu garanciju, obezbijedila 90 miliona eura za povoljnije kreditiranje malih i srednjih preduzeća. Taj novac je prema ugovoru sa Vladom podijeljen komercijalnim bankama u Crnoj Gori uz obavezu kreditiranja malih i srednjih preduzeća. Ukupne obaveze svih banaka prema EIB-u sada iznose oko 30 miliona.\nIz Ministarstva su “Vijestima” saopštili da, prema evidenciji koju su usaglasili sa ovim bankama iz grupe Duška Kneževića, Atlas banka EIB-u, na osnovu garancija Vlade, duguje 6.673.817,59 a IBM po istom osnovu ima dug od 2.091.503,26 eura.\n“U oba navedena kreditna aranžmana država Crna Gora se pojavljuje kao garant. Imajući u vidu situaciju u bankama, odmah po uvođenju prinudne uprave u bankama, Ministarstvo finansija obavijestilo je Centralnu banku Crne Gore o obavezama navedenih banaka prema EIB-u, kao i o riziku da, u slučaju aktiviranja garancije, navedene obaveze mogu pasti na teret države, te da u tom smislu preduzmu sve neophodne radnje kako bi država zaštitila svoja eventualna potraživanja”, saopštili su iz Ministarstva.\nKako je IBM otišao u stečaj, izvjesno je da će garancija za dug prema EIB-u pasti na teret budžeta. Nakon toga, Ministarstvo finansija će, kao što su najavili, pokušati da tu štetu naplati preko stečajne mase koju će činiti prihodi nastali od prodaje imovine IBM-a. Kao jedan od razloga za uvođenje stečaja u IBM, Centralna banka je navela da banka imovinom ne može pokriti obaveze, pa je pitanje koliko novca bi uopšte moglo biti prikupljeno od prodaje imovine.\nOd stečajne mase, odnosno novca dobijenog prodajom, prvo se podmiruju troškovi stečajne uprave, a zatim obeveze prema Fondu za zaštitu depozita (FZD), koji će potraživati svih 22,5 miliona eura koje je izdvojilo za isplatu garantovanih depozita u toj banci. Kada je u pitanju Atlas banka, EIB može pokrenuti garanciju u punom iznosu i zbog privremenih mjera u banci ili zbog neisplaćivanja ovogodišnje rate od 1,4 miliona eura koja, prema izvještaju revizora, dospijeva u decembru.\nVlada, državna preduzeća i opštine u Atlas banci imaju depozite od 15 miliona eura, koji su sada zarobljeni zbor moratorijuma na isplatu dok traje poziv za dokapitalizaciju banke. Taj novac može biti i ugrožen ukoliko ne uspije dokapitalizacija, a i u ovu banku bude uveden stečaj.\nMinistarstvo finansijaIBMInvest banka MontenegroEIBEvropska investiciona bankaCrna GoraDuško KneževićAtlas bankaVlada Crne Gore


Bojan Tomović je u prvom intervjuu posle ovog incidenta progovorio kako se oseća, a dotakao se i Miljane Kulić.\n- Uostalom, moje novo ime Ammar, znači život, tako da ja, uprkos bipolarnom i post traumatskom stresnom poremećaju, ipak biram da živim, a kažu da Bog pre vremena uzima samo dobre ljude, tako da ću ja sigurno živeti barem 100 godina. Neće grom u koprive - našalio se na svoj račun pevač za Insajder.in, prenosi Informer.\n- To samo Zola Kinetaža može da poveruje, dečko je toliko glup da je to neverovatno. Prvo mi ga je bilo žao, zato sam i priznao da je dete moje, iako sam obećao Miljani da ćemo pričati da među nama nikada nije bilo ništa, međutim, kad sam čuo da mi i on mučenik javno preti, onda sam video da on apsolutno zaslužuje Miljanu Kulić da ga j**e u mozak do kraja života - kaže on.\nPevač je rekao da su, uz Miljanu i Sinišu Kulića, tužbe protiv Vladimira Tomovića i Marka Janjuševića Janjuša već predate gde treba za klevete i javne pretnje.


Vučić poslao Medvedevu poklon za rođendan - Sputnjik Srbija\n12:11 29 Novembar 2020\nVučić poslao Medvedevu poklon za rođendan\n12:13 14.09.2019 (osveženo 12:18 14.09.2019) Preuzmite kraći link\nPredsednik Srbije Aleksandar Vučić čestitao je rođendan predsedniku Vlade Rusije Dmitriju Medvedevu, koji mu je, u telefonskom razgovoru, rekao da se raduje poseti Beogradu i zajedničkoj proslavi pobede nad fašizmom.\nKako se navodi u saopštenju — Vučić je Medvedevu poželeo dobro zdravlje, ličnu sreću, kao i mnogo uspeha na odgovornoj dužnosti, na dobrobit Rusije i bratskog ruskog naroda, kao i dobrih odnosa naših dveju zemalja.\nPredsednik Vučić je premijeru Medvedevu u dugom i prijateljskom telefonskom razgovoru još jednom uputio poziv da poseti Srbiju, što je premijer Medvedev sa radošću prihvatio, saopštila je Služba za saradnju sa medijima predsednika.\n„Posebna nam je čast da nas posetite na dan kada obeležavamo 75. godišnjicu oslobođenja Beograda, da zajedno proslavimo dan kada su naši narodi, ujedinjeni u slobodarstvu, porazili zajedničkog neprijatelja“, istakao je predsednik Vučić.\nPremijer Medvedev je zahvalio predsedniku Vučiću na toplim čestitkama i rekao da se raduje poseti Beogradu i zajedničkoj proslavi pobede nad fašizmom.\nOn je naglasio i da će nastaviti da radi na daljem razvoju saradnje Srbije i Rusije i da dogovara zajedničke projekte.\nPredsednik Vučić je premijeru Medvedevu zahvalio za pažnju koju pridaje razvoju odnosa Srbije i Rusije, a koji, na osnovu strateškog partnerstva i neraskidivog prijateljstva, dosežu nove domete.\n„Uzajamno poštovanje, razumevanje i poverenje mi pružaju uverenje da i dalje mogu da računam na Vašu podršku u ostvarivanju zajedničkih projekata“, naglasio je predsednik Vučić.\nOn je u telefonskom razgovoru sa ruskim premijerom izrazio zahvalnost i za sve što Rusija i ruska Vlada čine za Srbiju u korist naših vitalnih državnih i nacionalnih interesa, prvenstveno po pitanju Kosova i Metohije.\nPredsednik Vučić je, kao rođendanski poklon, premijeru Medvedevu poslao komplet knjiga o srpskom jeziku i književnosti, u prevodu na ruski, iz serije „Radovi o jeziku i književnosti“, u izdanju Filološkog fakulteta u Beogradu.


Poslanici zatražili posebnu sjednicu Narodne skupštine o spornoj rezoluciji - Glas Srpske\nGS 26.05.2020 15:02\nBANjALUKA - Predsjednik Narodne skupštine Republike Srpske Nedeljko Čubrilović zaprimio je zahtjev koji su potpisali poslanici šest klubova poslanika, poslanička grupa i dva nezavisna poslanika u kome se traži održavanje posebne sjednice koja bi bila posvećena razmatranju informacije o Rezoluciji o poštivanju žrtava fašističkog režima i pokreta.\nUsvajanje ove rezolucije na sjednici Predstavničkog doma Parlamentarne skupštine BiH izazvalo je oštre reakcije u Republici Srpskoj. Za prijedlog rezolucije, koji je podnio poslanički klub Naša stranka - Nezavisni blok Predrag Kojović, Aida Baručija, Mirjana Marinković-Lepić i Damir Arnaut, glasali su poslanici PDP-a i SDS-a, a amandmani SNSD-a nisu usvojeni\n- Zahtjev za održavanje posebne sjednice potpisali su dva nezavisna poslanika, te poslanici klubova SNSD-a, DNS-a, DEMOS-a, SPS-a, Ujedinjene Srpske, NDP-a i poslaničke grupe Socijalističke partije - saopšteno je iz Narodne skupštine.\nSjednica Kolegijuma biće održana u petak u 11 časova.\nDa će biti zatražena posebna sjednica na kojoj će biti riječi o za Srbe spornoj rezoluciji, ali i o različitim temama u vezi sa Drugim svjetskim ratom u kome su najviše stradali Srbi, najavio je prije nekoliko dana šef Kluba poslanika SNSD-a u Narodnoj skupštini Republike Srpske Igor Žunić.\nDa će sjednica biti zatražena nakon toga je potvrdio i predsjednik SNSD-a Milorad Dodik koji je rekao da su SDS i PDP podrškom Rezoluciji o poštivanju žrtava fašističkih režima i pokreta zaigrali opasnu igru i istakao da je ovo, prije svega, politička priprema da bi na sličan način pokušali da u Parlamentarnoj skupštini provuku nešto u vezi sa Srebrenicom.\n- U toj rezoluciji je moralo pisati da je NDH pokrivala današnju teritoriju BiH, Hrvatske i nekih drugih dijelova i da je državna politika NDH, u kojoj su značajno učestvovali muslimani, imala za cilj da pobije Srbe, Jevreje i Rome na ovim prostorima što su veoma predano radili tih godina i poznata je činjenica koliko je ljudi stradalo. Ovakva relativizacija i davanje značaja BiH koji joj ne pripada je čista revizija istorije i istorijska nauka ne može da potvrdi odredbe ove rezolucije - rekao je Dodik, a slične primjedbe imali su i predstavnici ostalih stranaka koje su zatražile posebnu sjednicu, kao i brojni istoričari i predstavnici udruženja poput SUBNORA i Boračke organizacije Republike Srpske.\nS druge strane, predstavnici PDP-a i SDS-a naglasili su da u rezoluciji nema ništa sporno i da je njom osuđeno nedavno održavanje mise za Blajburg u Sarajevu .


Kurs „Nove tehnike integrisanog upravljanja u liječenju bolesti voćnih kultura na području Balkana i Mediterana“\nPetak, 02 Listopad 2009 10:10\nKrajnji rok za prijave: 20.12.2009.\nMediteranski agronomski institut iz Barija (CIHEAM) predstavlja obrazovni kurs „Nove tehnike integrisanog upravljanja u liječenju bolesti voćnih kultura na području Balkana i Mediterana“, koji je namijenjen za 25 funkcionera i tehničara zaposlenih u javnim institucijama, rukovodiocima/odgovornim osobama i operativcima strukovnih organizacija poljoprivrednog sektora.\nKurs će započeti u februaru 2010, a prva faza će trajati jedan mjesec u Bariju.\nDruga faza („on line“) će trajati oko 4 mjeseca (od sredine aprila do augusta 2010), u kojoj će učesnici pratiti kurs na svojim radnim mjestima u svojim domovinama (uz kompjuter povezan na Internet). Posljednji period u ovoj „on line“ fazi (od sredine jula do sredine augusta 2010) će biti namijenjen aktivnostima izučavanja „case study“.\nTreća faza („follow up“), uz osobno prisustvo učesnika na Institutu, će trajati oko 20 dana, orijentaciono od 13. do 30. septembra 2010. godine.\nKandidati moraju dobro poznavati engleski jezik (zvanični i radni jezik kursa), imati bazična znanja i informatičke vještine, te imati neometan pristup Internetu na svojim radnim mjestima.\nStipendija pokriva troškove smještaja i ishrane, školarinu, putne troškove, zdravstveno osiguranje i osiguranje od nesretnog slučaja, jednokratnu naknadu od 100 eura za smještaj po dolasku i mjesečni džeparac od oko 180 eura za period proveden u Italiji.\nKandidature moraju sadržavati sljedeću dokumentaciju:\n2. Curriculum Vitae na engleskom jeziku\n3. Popunjen formular „Domanda di borsa di studio“\n4. Certifkat o poznavanju engleskog jezika\n5. Fotokopija pasoša\n6. Izjava o povratku u domovinu po okončanju kursa.\nMolbe za učešće, uz tražene dokumente, moraju stići u Ured Cooperazione Italiana Ambasade Italije (ul. Čekaluša 51, Sarajevo) najkasnije do 17.00 sati 20. decembra 2009. godine.\nAžurirano Ponedjeljak, 28 Prosinac 2009 10:37


02:41: PM četvrtak 19 maja, 2022\nPosted on 11. jula 2020. at 14. jula 2020. by Ist Media\nBOR, (IST Media, foto: RTB) Savez samostalnih sindikata Srbije procenjuje da će na jesen zbog posledica pandemije virusa kovid-19 na privredu bez posla u Srbiji ostati od 250.000 do 300.000 radnika.\nSekretar Veća SSSS Zoran Mihajlović rekao je da sve više firmi traži od Ministarstva rada i sindikata dozvolu za novi produžetak plaćenog odsustva sa posla od 45 dana jer se smanjuje proizvodnja i oni će imati pravo na 65 odsto zarade.\nVeliki broj firmi je iskoristio pravo na plaćeno odsustvo radnika od 45 dana i traže dozvolu za produžetak od još 45 dana, a neke će verovatno slati zaposlene i na kolektivni odmor, rekao je Mihajlović.\nKompanije, prema njegovim rečima, imaju pravo na dva puta po 45 dana plaćenog odsustva i zahtevi za drugih 45 dana\nplaćenog odsustva su motivisani nadom da će se epidemija smiriti, a da imaju sredstava da to plate.\nPo rečima Mihajlovića, epidemija se drži pod kontrolom u Rudarskotopioničarskom kombinatu u Boru kojim upravlja kineska kompanija Ziđin majning i da tamo nema zdravstvenih problema.


Više od 60 odsto zaposlenih u državnoj administraciji i u lokalnim samoupravama radi od kuće, kaže ministar državne uprave i lokalne samouprave Branko Ružzić i navodi da je zaposlenima koji su u izolaciji ili samoizolaciji obezbeđen pun iznos plate.\n"Svi se nadamo da će vanredno stanje u dogledno vreme biti prekinuto. Ovde se ne radi samo o kolektivnim ugovorima koje je potisalo Ministarstvo državne uprave i lokalne samouprave, nego i o kolektivnim ugovorima drugih ministarstava po preporuci Vlade", rekao je Ružić u uključenju za TV Prva.\nNaveo je da je odmah po uvođenju vanrednog stanja Vlada Srbije donela jasne preporuke i mere koje definišu da stariji od 60 godina i majke sa decom do 12 godina čiji supružnici moraju da rade mogu da idu na rad od kuće. U proseku više od 60 odsto je u admisnitraciji koji rade od kuće. Jedinice lokalne samouprave odmah su po uvodjenju vanrednog stanja obustavili rad na šalterima i taj mogući udar korona virusa time smo sprečili, rekao je Ružić.\nNaveo je da to što su šalterski radnici upućeni na rad od kuće ne znači da je komunikacija sa građanima stala, nego i dalje funkcioniše samo u složenim okolnostima. Obaveza je svih jedinica lokalne samouprave da pruže usluge građanima, pre svega komunalne, socijalne, ali i administrativne, kaže Ružić.


Roboti Dojče banke smenjuju 18.000 radnika › Made-in-Germany.rs\nNemačka Dojče Banka je započela proces restrukturiranja svog poslovanja rasporedivanjem prave armije „robota“, što će joj omogućiti da ukine na hiljade radnih mesta, uštedi milione dolara i vrati se na staze profita.\nFuturistički poslovni koncept Dojče Banke stiže nakon što je letos izvršni direktor Kristian Seving objavio da banka namerava da ukine 18.000 radnih mesta, kao deo najdrastičnijeg procesa prekomponovanja rada u 149 godina dugoj istoriji kompanije. Naime, banka namerava da automatizuje rad velikih sektora kroz projekat nazvan „Operacije 4.0“ – naklonost nemačke vlade visokotehnološkoj strategiji Industrije 4.0 za automatizaciju proizvodnog sektora u zemlji.\nKroz ovaj proces banka ima nameru da u naredne tri godine dostigne cilj uštede u iznosu od čak 6 milijardi eura. Prema rečima Marka Metjusa, šefa operacija korporativne i investicione banke, upotreba robota, koja podrazumeva algoritme za automatizuju procesa u pozadini, omogućiće banci „masovno povećanje produktivnosti“ i obezbediti joj „preraspodelu kapaciteta“.\nIako je Dojče banka odbila da komentariše koliko je u sektorima radnih mesta planiranih za ukidanje, Metjus je rekao da kompanija zapošljava oko 9.000 ljudi u operacijama unutar svoje investicione banke. Kompanija je, takođe, u svojoj korporativnoj banci do sada koristila botove za obradu pet miliona transakcija i realizaciju 3,4 miliona čekova unutar svoje investicione banke. On je istakao da će uvođenjem novog koncepta poslovanja banka uštedeli oko 680.000 sati ručnog rada, prenosi bankar.\nVelike svetske investicione banke zapošljavaju na hiljade ljudi u zakulisnim funkcijama koje uključuju podmirivanje i obračunavanje obrta, pri čemu radnici često ručno izvršavaju zadatke koji se ponavljaju. Kako bi automatizovale te procese, mnoge banke su se okrenule modernoj tehnologiji, što je rezultovalo ukidanjem hiljada radnih mesta.\nDojče banka je javnosti predstavila plan za preoblikovanje svog poslovanja pod rukovodstvom Sevinga. Do sada se povukla iz poslova trgovanja akcijama, ograničila svoje aktivnosti investicionog bankarstva i već smanjila broj radnih mesta za 6.000. Dojće banka je, takođe, u julu najavila i da će svoje ostale funkcije učiniti „vitkijim, inovativnijim i digitalnijim“.